Prof. Dr. Hamka 


Sebuah Polemik Agama 


SUCI & JUJUR TERHADAP 


MUFTI JOHOR 


per mna 


aa 
Sa 


Kandungan 


PENGANTAR PENERBIT ana sunan taman v 
SEPATAH KATA DARI PIMPINAN 

MUHAMMADIYAH aei mann amin ata asas 1 
PENGANTAR “THE LOST MANUSCRIPT” HAMKA... 
MUKADIMAH. nn nn an anna A AAA 11 


TIADA GUNA KERANA MENGELIRUKAN 
ORANG RAMAI KAUM-MUDA MENYEBABKAN 


30 JUTA JADI KOMUNIS.............. ena. Dl Bea ata 13 
Kisah Kaum-muda................ ak ea mua 14 
Dihukum Kai A nan Samakan 14 
Mengikut Pendapat DatWin.......oooooocoooo.oo 15 


TEGURAN SUCI DAN JUJUR TERHADAP 
MUFTI JOHOR ea ama maan inka AT 
Pertama : 
Perbandingan Kaum-Muda Turki dan Kaum-Muda 
Tai) A aan A AA DA Ke 


E: 


Kedua : 
Kristian dan Kaum-muda Indonesia... 


Berapakah jumlah orang Kristian di Indonesia? m 
Dari mana angka-angka ini saya dapat? oom. 


Ketiga : 


Lantaran Kaum-muda 30 Juta Jadi Komunis............. 


Keempat : 


Kaum-muda Menerima Fatwanya Dari Oadiani?...... 


KHILAFIYAH... 
TIANG-TIANG ISLAM... isi 
YANG TIDAK TIANG KAMI TEBAS... 


Kaum-Tua Mempertakut-takuti: “ Nanti Salah" btn 


Mana yang lebih dekat kepada kita? Guru kitakah 
atau ibu bapa kita?.................. Woo 


MENCINTAI AHLI BAIT........................ 


MENGKAFIR-KAFIRKAN ORANG... 


Sebab apa ?.. 


Mengkafirian cr orang yang na ai najisnya 


daging babi ..............., 


APA KAUM-TUA DAN APA KAUM-MUDA........ 
KESEDARAN... aa. 
PENUTUP. ate 


Pengantar Penerbit 


Å Inamdulillah kami bersyukur kepada Allah (S.W.T.) yang 
telah memberikan taufiq dan hidayah-Nya. Selawat dan salam 
semoga sentiasa dilimpahkan ke atas Nabi Muhammad (s.a.w.) 
yang telah membawa umatnya daripada alam jahiliah kepada 
alam terang-benderang, penuh dengan maghfirah dan reda-Nya. 


Syukur dan terima kasih kami sampaikan kepada Bapak 
H. Rusydi Hamka, pentadbir Pusaka Allahyarham Buya 
Prof. Dr. Hamka, dan penerbit, Pustaka Panjimas, Jakarta, 
Indonesia, yang telah memberikan kerjasama dan 
kepercayaan kepada kami untuk menerbit semula buku ini 
bagi edaran dan tatapan pembaca di Malaysia. Semoga karya 
dan usaha mereka dalam menerbit, terutamanya buku-buku 
karya dan pusaka Allahyarham Buya Prof. Dr. Hamka 
akan terus berkembang dan bermanfaat dalam usaha memberi 
kesedaran dan kefahaman kepada umat Islam di rantau 
nusantara. Dan karya-karya Allahyarham akan tergolong 
sebagai “Ilmu Yuntafa'u Bih”. 


Judul buku ini bertajuk, “Teguran Suci & Jujur 
Terhadap Mufti Johor ”, karya Buya Prof. Dr Hamka, yang 
beliau tulis sebagai risalah kecil, pada hari Ahad, 17 Muharam 
1378, bertepatan, 3 Ogos 1958 dan selesai pada hari Jumaat 
22 Muharam 1378, bersamaan, 8 Ogos 1958 di Jakarta. Buku 
yang mengandungi sebuah polemik agama di rantau nusantara, 
kemudian dicetak dalam bentuk untuk pertama kali dalam edisi 
jawi, pada tahun 1958, oleh Persatuan Muhammadiyah Pusat, 
Singapur. Kini diterbitkan semula bagi tatapan pembaca yang 
budiman, yang mungkin tidak mengenali dan atau berjumpa 
dengan beliau. Namun karya-karyanya masih banyak dan patut 
dijadikan bacaan dan rujukan oleh generasi masa kini dan akan 
datang, insya Allah. 


Sekian dan selamat membaca. Dengan iringan doa, “ Ya 
Allah jadikanlah karya-karya Allahyarham sebagai karya 
yang bermanfaat. Amien Ya Rabbal Alamien. ” 


Penerbit 


SEPATAH KATA DARI 
PIMPINAN MUHAMMADIYAH 


Penerangan dari hal kaum-muda yang dibuat-buat dan 
diada-adakan oleh Tuan Sayyid Alwi bin Tahir al-Hadad, mufti 
Johor dalam “Semenanjung” tanggal 14 Julai 1958 
sebagaimana yang disalinkan ke dalam buku ini sungguh- 
sungguh amat mengelirukan orang ramai dan menusuk hati 
dan perasaan tiap-tiap orang Islam yang cintakan kebenaran 
dan bencikan kebohongan. Apalagi kerana penerangan Tuan 
Sayyid yang melampau-lampau itu bukan saja mengenai 
segolongan umat Islam di Tanah Melayu yang sentiasa Tuan 
Sayyid pandang sebagai musuh, tetapi telah meleret-leret dan . 
merepek kepada umat Islam di negara-negara tetangga di Turki, 
di Mesir dan di Indonesia, penerangan mana sama sekali tidak 
berdasar kepada kenyataan yang boleh diterima akal dan 
pengetahuan, yang sesekali tidak pantas dan memalukan kalau 
keluarnya dari scorang yang terhormat dan dianggap seperti 
beliau itu seorang yang ahli fikir dan lubuk ilmu pengetahuan. 


Tiap-tiap orang pencinta al-Quran dan as-Sunah yang 
Tuan Sayyid katakan kaum-muda itu seperti sekalian warga 
negara Indonesia di Malaya sangat terharu dan bimbang 

membaca keterangan tersebut. Masing-masing menanti-nanti 
dan mengharapkan siapakah gerangan yang akan sanggup dan 
berani mendahului membalas dan menjawabnya. 


Syukurlah sekonyong-konyong melayang dari Indonesia 
risalah yang panjang lebar yang sangat diidam-idamkan untuk 
balasan dan jawapannya, ditulis oleh Tuan Hamka pujangga dan 
ahli agama yang tak asing lagi bagi Tuan Sayyid al-Haddad 
khususnya dan penduduk Malaya umumnya. Semoga risalah 
ini akan dapat menyedarkan Tuan Sayyid dan memberi kepuasan 
kepada umum serta dapat pula mengubat hati dan perasaan 
orang-orang yang sudah dilukaparahkan semenjak penerangan 
tersebut keluar. 


Lantaran itu risalah ini juga bukan saja dimaksud oleh 
pengarangnya untuk teguran jujur kepada Tuan Sayyid al- 
Haddad, malahan penerangannya yang tegas dan kemas kepada 
umat Islam di Malaya yang masih ragu-ragu dan salah sangka 
terhadap golongan pencinta al-Quran dan as-Sunah yang sudah 
sekian lama dihina-hinakan dan diberi nama cjekan kawm- 
muda. Sayang sekali risalah ini terlambat sampainya ke tangan 
kami sehingga menyebabkan terlambat mencetaknya sampai 
sekian lama. 


Maka isi risalah ini seluruhnya atas tanggungan 
pengarangnya sendiri. 


2 Hormat dan maaf 
Haji Rijal Abdullah 


D O4 D Hinda 


PENGANTAR -: 
“THE LOST MANUSCRIPT” 
HAMKA. 


Sebenarnya buku yang satu ini dari karya Allahyarham Prof. 
Dr. Abdul Malik bin Abdul Karim Amrullah atau lebih dikenali 
sebagai Prof. Dr. Hamka dan Buya Hamka saja tidak terdapat: 
di mana-mana dalam daftar buku-bukunya yang pernah 
diterbitkan sepanjang hayatnya. Jika kita rujuk buku Kenang- 
kenangan 70 Tahun Buya Hamka" terdapat senarai buku- 
bukunya berjumlah 113 dan melalui buku Pribadi Dan . 
Martabat Buya Prof. Dr. Hamka? tercatat buku-bukunya yang 
diterbitkan sejumlah 118 buah. Melalui kedua-dua buku ini 
tercatat pula bahawa masih ada karangan-karangan beliau di 
dalam majalah Panji Masyarakat (Panjimas) yang pernah 
dikelolakan oleh beliau sendiri yang belum dibukukan lagi. 
Antaranya melalui kolom Dari Hati Ke Hati dan Pandangan 
Hidup Muslim. (Saya kira karangan-karangan tersebut sudah 
diterbitkan sekarang ini). 


1) Lihat Kenang-kenangan 70 Tahun Buya Hamka penerbit Yayasan 
Nurul Islam, Jakarta, 1978, hal. 286-288. 

2) Lihat Pribadi Dan Martabat Buya Prof. Dr. Hamka oleh H. Rusydi 
Hamka penerbit Pustaka Panjimas, Jakarta, 1981., hal. 307 - 311. 

Namun demikian, sebenarnya, masih ada manuskrip 
lainnya yang pernah dibukukan dan diterbitkan di luar 
Indonesia. Manuskrip tersebut ialah Teguran Suci Dan Jujur 
Terhadap Mufti Johor yang pernah diterbitkan oleh Persatuan 
Muhammadiyah Singapura pada tahun 1958.” Sementara itu, 
memang terdapat hubungan erat antara Buya Hamka dengan 
Muhammadiyah Singapura.” Pada saat berdirinya 
Muhammadiyah di Singapura memang sudah terjalin sehingga 
nama Hamka sering dikaitkan sebagai ulama yang mempunyai 
kebolehan dalam memberantas amalan bidaah, ajaran sesat dan 
berkempen (yang biasanya diundang ke Singapura) melawan 
propaganda Ahmadiyah (Oadiani) yang ketika itu sedang 
gencar-gencarnya menaburkan dan menyebarkan diayah 
sesatnya di kalangan masyarakat. 


Tahun-tahun 1950-an adalah jangka waktu yang hebat dan 
kronik dihadapi dalam gerakan-gerakan pemurnian ajaran 
Islam yang dimotori oleh para ulama salifi atau yang sering 
dikenali sebagai kaum-muda ini. Antara tokoh yang menonjol 
ialah Ustaz Hassan Ahmad atau juga dikenali sebagai Ustaz 
Hassan Bandung. Ustaz yang kelahiran Singapura ini dan 
berketurunan Tamil/India banyak sekali mencetak buku-buku 
di Malaya ketika itu. Gerakan pemurnian atau kaum-muda ini 
ternyata lebih banyak berkembang di negeri selat seperti 
Singapura, Melaka dan Pulau Pinang.” 

5) Pada waktu itu Muhammadiyah Singapura diketuai oleh Ustaz Rijal 
Abduljah berasal dari Kamang, Bukit Tinggi, Sumalera Barat dan juga Ustaz 
Abdul Rahman Harun berasal dari Siak Inderapura, Riau. 

4) Masih ada dalam koleksi saya surat-surat Hamka yang ditujukan 
kepada Ustaz Abdul Rahman Harun sekitar tahun 1957-1958. 

5) Di Singapura pernah dirintis oleh Syed Sheikh al-Hadi dan Sheikh 
Tahir Jataluddin melalui majalah dl-/mam di ambang kurun ke-20, sementara 

Sebenarnya perbenturan dari golongan mazhabi ternyata 
agak kuat dengan golongan salafi atau kaum-muda ini, tetapi 
seperti apa yang dialami di Singapura dan Malaya tidaklah 
sampai seperti adanya adu kekuatan dan perlawanan fizikal. 
Walaupun perlawanan fizikal itu pernah terjadi tetapi dalam 
kes yang kecil dan terpinggir. Sesungguhnya pertembungan 
pemikiranlah yang kelihatan tebih menonjol dalam gelanggang 
ini terutama dalam memahami soal-soal fikah ini. 


Dari sosok lain kelihatan gerakan pemurnian ini lebih 
aktif dan cukup berpengaruh di Minangkabau dengan tampilnya 
Haji Abdul Karim Amrullah (ayah Hamka) dan juga peranan 
yang dimainkan oleh Sumatera Thawalib di Padang Panjang 
yang merupakan sebuah pesantren/madrasah yang progresif 
dalam menyebarkan fahaman pemurnian fsalafi) di kalangan 
masyarakat dan tentunya berupaya dapat mengeksportnya 
sampai ke Singapura dan juga Tanah Melayu. Sementara itu 
gerakan pemurnian ini muncul di Yogyakarta apabila Kiyai 
Ahmad Dahlan mendirikan Muhammadiyah? dalam tahun 
1912 yang banyak memberikan khidmat kepada berbagai-bagai 
lapisan umur dan dalam berbagai-bagai aspek kehidupan. 


di Melaka pula gerakan Ansarul-Sunnah di sekitar daerah Terentang antara 
Jasin dan Chinchin yang digerakkan oleh Ustaz Hj Mohammad Amin. Di Kuala 
Pilah pun di mana Adat Pepatih diamalkan tidak kurang pula perkembangannya 
dari ulama-ulama salafi seperti Ustaz Abdu! Malik dan Ustaz Hashim Ghani. Di 
Pulau Pinang yang erat tali perjuangannya dengan Perlis tentu sekali ulama- 
ulama kaum-muda tidak mudah dilupakan seperti Ustaz Ibrahim Akibi dan 
Ustaz Abu Bakar Asyaari. 

6) Muhammadiyah kini merupakan satu-satu organisasi NGO yang 
terbesar di dunia dalam usaha untuk memberikan khidmatnya dari seluruh 

Pada tahun 1923 di Bandung, Jawa Barat muncul pula 
Persatuan Islam dengan ikon ulama yang cukup melepasi 
batasan Nusantara iaitu Ustaz Hassan Ahmad atau lebih 
terkenal dengan panggilan Ustaz Hassan Bandung” dengan 
bukunya yang sudah tersebar sampai ke mana-mana di alam 
Melayu ini iaitu Soal-Jawab Masalah Agama dalam empat 
jilid itu. Juga buku-bukunya yang melebihi 100 buah itu. 
Kemudian Syeikh Ahmad Surkati seorang Arab keturunan 
Yaman dengan organisasi gerakan al-Irsyad yang berinarkas 
di Surabaya. 


Namum begitu, melihat perkembangan yang semakin 
mendapat sambutan maka timbullah hal-hal yang boleh 
menghalang agar gerakan ini berkembang dengan pesat. Kerana 
gerakan ini boleh juga menimbulkan “kerugian” dan 
mengurangkan pengaruh serta kepercayaan terhadap ulama- 
ulama tertentu. 


lapisan umur dan juga dalam berbagai-bagai aspek kehidupan, Muhammadiyah 
memiliki lebih 20 ribu sekolah, ratusan hospital, puluhan universiti dan maktab 
kejuruan dan profesional. Dijangkakan anggota/pengikut Muhammadiyah 
(termasuk anggota/pengikut organisasi yang sefahaman seperti Persatuan 
Islam (Persis) dan Jamiyah al-Irsyad) hampir 50 juta orang. 

7) Dengan kehebatan berdebat, mengajar dan menulis serta menguasai 
bidang tafsir dan hadis, menguasasi fikah dan usul-likah dan berbagai-bagai 
cabang ilmu alat dalam usaha dakwah Islam maka Ustaz Hassan Bandung 
dapat melahirkan pemimpin umat yang berkaliber seperti Muhammad Natir 
dan Isa Anshari serta ulama-ulama besar dan pakar seperti Prof. Hasbi Asy- 
Syiddigi dan Kiyai Munawar Khalil seorang ahli hadis. 

Lihat Ahmad Hassan And Islamic Legal Reform In Indonesia dissertasi 


Ph.D oleh Akh Minhaji, McGill University, Montreal, 1997. 

Maka terjadilah apa yang dikatakan dengan melam- 
piaskan fitnah yang berbaur hasutan yang bertujuan 
meminggirkan prinsip dan manhaj salafi yang berteraskan al- 
Quran dan Hadis Shahih. Terbetiklah sebagaimana yang 
dimuatkan dalam media cetak “Semendnjung” dalam 
keluarannya pada tanggal 14 Julai 1958. Kenyataan dan fakta 
yang tidak benar yang dikeluarkan (dibuat/ditulis) oleh 
Shahibut Samahah al-Mufti Sayyid Alwi al-Haddad mufti 
kerajaan Johor. 


Kenyataan mufti ini merupakan respon daripada kitab 
Ibadat Rasulullah yang ditulis oleh Ustaz Abu Bakar Asyaari 
seorang ulama yang menyebarkan fahaman dan gerakan islah? 
di Perlis ketika itu. Fitnah dari Sayyid Alwi ini ditanggapi dan 
ditangkis oleh Buya Hamka yang ditulisnya dalam lima hari. 
Tangkisan Buya Hamka itu dibukukan oleh Persatuan 
Muhammadiyah Singapura dengan judul yang sangat lunak dan 
mesra Teguran Suci Dan Jujur Terhadap Mufti Johor yang 
dicetak dalam tulisan Jawi. 


Buku polemik dan tangkisan ini merupakan buku yang 
dianggap sebagai the lost manuscript yang sama sekali tidak 
diketahui ramai orang baik di Indonesia, Malaysia mahupun 
di Singapura. 


8) Sekadar sebagai working definition adalah menyebut fahaman dan 
gerakan pemurnian Islam dengan salafi, kaum-muda, Islah, reformis, golongan 
sunnah, Muhammadiyah atau juga Wahabi. Di sebelah utara Malaysia seperti 
negeri Perlis Darul-Sunnah, Kedah, Pulau Pinang dan juga di Selatan Thailand 
istilah islah sekarang ini lebih banyak digunakan, sementara di Negeri Sembilan, 
Melaka dan Johor mereka menggunakan istilah golongan /ahli sunah. Di 
Singapura banyak pula menggunakan istilah golongan / ahli sunah, salafi 


dan Wahabi 

Dalam pembelaannya terhadap Ustaz Hassan Bandung 
dan juga terhadap ulama-ulama yang sefahaman serta 
menafikan terdapatnya umat Islam masuk Kristian 
berbondong-bondong juga umat Islam dimurtadkan lalu 
menjadi komunis dengan jumlah melebihi 30 juta telah di 
“tegur dengan suci dan jujur” oleh Buya Hamka. Alangkah 
murninya budi pekerti Buya Hamka dan bersifat kelaki-lakian 
ini patut dipuji. Ditolaknya ke tepi perasaan dan nafsu marah 
terhadap fitnah yang ditimbulkan oleh mufti Johor dengan cara 
yang amat bijaksana dan mesra. Padahal isu yang timbul 
bukanlah perkara yang kecil dan boleh dianggap sepele atau 
enteng. 


Sebuah kebijaksanaan yang patut dicontohi! 


Ketika ada saranan dari sebuah penerbit yang tercium 
adanya buku polemik yang langka (rare) ini yang ditulis oleh 
Buya Hamka dan menyerahkan kepada saya untuk melakukan 
sesuatu terhadap buku ini, maka bukan saja saya rasa satu 
penghormatan untuk mengalih-aksarakan buku karya ulama 
dan pujangga peminat jutaan umat ini, melainkan dirasakan 
sebagai suatu tugas dakwah yang patut dijalani. Buku 
sanggahan ini sudah berusia sekitar 50 tahun, namun karya 
Buya Hamka ini akan tetap relevan pada setiap zaman. 


Tetapi dalam masa yang sama pula saya berhadapan 
dengan masalah-masalah memahami beberapa istilah- ` tilah 
yang digunakan dalam kalimat-kalimat tidak begitu tepat dan 

sukar difahami pula. Bukan salah pengarang Buya Hamka 
melainkan ilmu saya sendiri yang belum sampai setinggi itu. 
Bila ha! seperti ini pembaca bersuanya di mana-mana halaman 
buku jangan merasa gereget, kesal dan jengkel, maka saya 
dengan sepuluh jari memohon agar dimaafkari. Demikian juga 
tidaklah selesai alih-aksara ini bila tidak ada bantuan dari 
sahabat saya Sdr. Jamil Nawar yang memeriksa istilah-istilah 
bahasa Arab yang juga dialih-aksarakan (ditransliterasi) ke 
aksara Rumi. Ini juga bukan pekerjaan mudah yang dilaluinya. 
Sekali lagi jika didapati tidak sesuai dengan teks Arabnya harap 
dimaafkan. Satu lagi yang patut saya nyatakan bila belum ada 
satu kaedah ejaan yang baku mengenai alih-aksara atau. 
transliterasi imi. 


Pada umumnya karangan Buya Hamka yang sangat 
berharga ini tidak banyak atau hampir tidak ada mengalami 
suntingan yang bererti kecuali membetuikan ejaan sebelum 
dialih-aksarakan itu. 


Namun demikian, saya bertanggungjawab seluruhnya atas 
karya Buya Hamka yang diterbitkan ini setelah mengalami 
masa ghaibanya sebagai “the lost manuscript” sekitar 50 tahun 
yang kini kembali ke rumah khazanah Islamiyah di Alam 
Melayu Nusantara ini. 


Kecuali, salah dan silap, harap maaf. 

— MUKADIMAH 


BAK u 


Ta à ... Ta Ono 8 ye 4 aon 
AA ih tA Id ude Ady a tA deh 
And P 


aa dua g” D) amag 


Ama ba'du, buku ini saya tulis sekali-kali bukanlah hendak 
mencari pertentangan dan perlawanan dan jauh daripada 
maksud permusuhan. Hanya semata-mata hendak memberi 
peringatan atas beberapa kesalahan yang timbul daripada 
shahibul fadhillah was samahah as-Sayyid Alwi bin Tahir 
al-Haddad, mufti negeri Johor dalam keterangan beliau 
membantah kaum-muda. 

.. Beliau adalah merdeka buat membantah dan menolak 
fahaman dalam agama Islam yang tiada beliau setujui dan 
. berlainan faham terhadap masalah agama kalau kita pandai 
membawakannya menjadi rahmat bagi umat Islam, tetapi di 
dalam pertukaran fikiran itu jika timbul kecurangan dan 
kebohongan maka berlainan pendapat itu akan metrnbawa 
mudarat dan fitnah terhadap umat. Padahal bukanlah itu yang 
kita kehendaki. 


Maka saya tulistah buku ini dan maksud saya yang utama 

ialah membersihkan salah faham diantara umat Islam, baik di 
Malaya atau di Indonesia yang timbul kerana keterangan datuk 
mufti Joho: dan saya namai: 


“Teguran Suci dan Jujur Terhadap Mufti Johor” 


— Semoga Tuhan Allah (S.W.T.) meliinpahkan taufiq dan 
hidayah kepada kita semuanya, amin. 


Wassalam 
Alhaj Abdul Malik Abdul Karim Amrullah 
(Hamka) 

Salinan muka yang diblok: 
Datuk Sayyid Alwi dengan kitab 
“Ibadat Rasulullah” 


TIADA GUNA 
KERANA MENGELIRUKAN ORANG RAMAI 
KAUM-MUDA MENYEBABKAN 
30 JUTA JADI KOMUNIS 


Johor Bahru, 13 Julai - Datuk Sayyid Alwi bin Tahir al- 
Haddad, mufti kerajaan Johor, telah memberi fikiran atas 
namanya sendiri mengenai masalah buku “Ibadat Rasulullah” 
menyatakan bahawa soal yang dibincangkan itu adalah soal 
cabang-cabang agama sahaja. Buku tersebut tidak ada gunanya 
sekali kerana isinya mengelirukan orang ramai dan murid- 
murid yang baru belajar. 


Beliau menyatakan juga bila ditemut oleh pemberita 
“Semenanjung” bahawa pada pendapatnya daiam Islam tidak 
ada kaum-tua atau kaum-muda. Kata-kata ini mulanya terjadi 
di negeri Turki dengan nama kaum atig dan kaum jadid. 


Kaum jadid atau kaum-muda itu telah menyerang agama 
Islam di Turki dan menghinakan agama itu hingga akhirnya 
agama Islam telah keluar dari negeri Turki sendiri. Setelah 
itu, soal kaum-muda dan kaum-tua itu timbul pula di 
Indonesia. 

Soal-soal agama yang ditimbulkan oleh kaum kaum- 
muda di !ndonesia itu banyak menimbulkan was-was di 
kalangan umat-urnat Islam di sana kerana ilu orang-orang 
Kristian di sana telah menjalankan diayah mereka dengan itu 
pula lebih 10 juta umat Indonesia menjadi pemeluk agama 
Kristian dan 30 juta menjadi komunis. 


Kisah Kaum-muda 


Dengan timbulnya perkara-perkara ibadat Rasulullah apa 
.yang telah terjadi di negeri Turki dan Indonesia akan terjadi 
pula di Malaya pada masa akan datang, kata Datuk Sayyid Alwi. 


“Kaum kaum-muda ini mengambil fatwa-fatwa mereka 
dari Qadiani dan Hassan Bandung dan mereka tidak percaya 
kepada beberapa tiang-tiang agama Islam. Mereka ini 
dinamakan ulama-ulama “al-maklum minalaziina bi 
darurah,” kata Datuk itu. 


Dihukum Kafir 


Ketua kaum-muda ini bernama Abu Ziyad telah 
dihukum kafir oleh jemaah ulama yang besar-besar di Mesir 
dan kerajaan Mesir telah mengharamkan kitab tafsir al-Quran 
yang dikarang oleh Abu Ziyad dan kerajaan Mesir telah 
membakar tafsir Quran orang-orang Ahmadiyah Qadiani, kata 
Datuk itu selanjutnya. 


Abu Ziyad telah menghantarkan kitabnya dan tafsir- 
tafsirnya kepada ramai dan anak-anak muridnya, kaum kaum- 
muda telah menyembunyikan kitab-kitab itu. 

Beliau menambah kata lagi saya telah banyak membaca 
selaran-selaran ganas kaum-muda dalam akhbar-akhbar tetapi 
tidak ada orang yang menentukan sama ada kaum-muda itu 
Islam atau tidak. 


- 


Mengikut Pendapat Darwin 


Beliau telah menyebut satu berita yang disiarkan oleh 
“Semenanjung” pada 5 Mei tahun ini yang memberitakan hal 
sebuah kitab kaum-muda yang bernama “Soal Jawab” dan 
Tafsir al-Quran Hassan Bandung. Kitab tersebut menyatakan 
sucinya daging babi dan tafsirnya, Tafsir Quran Hassan 
Bandung adalah mengikut mazhab (teori — pengarang) Darwin 
dan Freud. 


Datuk Sayyid Alwi mengatakan tentang fatwa Tuan M. 
M. Ouraisy dan Muhammad Sadik, Onan Road, Singapura di 
dalam majalah “Suara Islam” yang dikeluarkan oleh Persatuan 
Islam Universiti Malaya di muka 32 dan 39 jilid kedua bilangan 
2 tahun 1955 -1956 yang memberi fatwa bersihnya daging 
babi. Padaha! najisnya daging babi itu telah diketahui dalam 
agama Islam. ` 


Beliau telah mengkafirkan orang-orang Islam yang 
ingkar akan kenajisan daging babi. Orang-orang ini mengaku 
bahawa mereka bebas fikiran dan bebas beriktikad dan pada 
fahaman mereka bahawa Nabi Isa (a.s.) itu ada berbapa, ini 
adalah dipetik dari agama Yahudi dan Nasrani, kata Datuk 
Sayyid Alwi. Kitab-kitab tersebut wajiblah dibinasakan oleh 
tiap-tiap orang Islam. 

TEGURAN SUCI DAN JUJUR 
TERHADAP MUFTI JOHOR 


Oleh : 
Al-Haj Abdul Malik Abdul Karim Amrullah 


Maka terbaca pulalah oleh saya pendapat Shahibus 
Samahah al-habib An-nasib as-sayyid Alwi bin Tahir al-Haddad 
di dalam majalah “Semenanjung” pada 26 Zulhijah 1377 
bilangan 109, pada menyatakan pendapat beliau tentang buku 
“Ibadat Rasulullah” itu. Pendapat beliau itu kita nukilkan pada 
muka sebelum ini. 


Mula-mula saya baca yang menarik perhatian saya 
terlebih dahulu adalah kalimah emas! “Di dalam Islam tidak 
ada kaum-tua atau kaum-muda!” 


Ini adalah kata cmas yang keluar daripada seorang tua 
yang patut dicamkan benar di dalam hati kita dan kita hormati 
setinggi-tingginya dan kalau pendapat ini beliau pegang teguh 
akan adalah pada kita orang tua yang akan tetap menjadi payung 
panji di dalami hai agama, yang tidak memandang musuh kepada 
pihak-pihak yang berpendapat Jain dari pendapat beliau. 

Saya hanya mengenal beliau dari jauh dan membaca 
bahas-bahas beliau yang menunjukkan banyaknya buku yang 
beliau baca dan penyelidikannya tentang masuknya Islam ke 
tanah air kita sangatlah menjadi perhatian saya. Tetapi sebagai 
seorang lautan ilmu tentu ada juga beliau khilaf. Sebagai 
pepatah orang Arab: 


Faar G 


S É IO 


“Pahlawan di medan perang ada juga vang 
tergelincir kaki kudanya." 


Sedangkan saya yang bukan pahlawan lagi insaf akan 
kekurangan saya, apatah lagi beliau! Yang maksum hanyalah 
Rasul! Namun begitu Rasulullah meminta ampun jua kepada 
Allah 70 kali sehari. 


Maka akan saya peringatkan beberapa kekhilafan beliau 
yang terdapat pada “Semenanjung” Bilangan 109 itu. 


18. Pi Di nka 


Pertama : 


Perbandingan Kaum-Muda Turki 
dan Kaum-Muda Indonesia 


Beliau menyatakan bahawa kata-kata kaum-muda kaum- 
tua mulai timbulnya ialah di Turki. Kaum-muda Turki kata 
beliau telah menyerang agama Islam dan menghinakan agama 
itu hingga akhirnya agama Islam telah keluar dari Turki sendiri. 
Setelah itu soal kamu-muda dan kaum-tua itu timbul pula di 
Indonesia. Maka kerana was-was yang ditimbulkan oleh kaum- 
muda Indonesia itu, orang Kristian telah menjalankan diayah 
mereka. Dan dengan itu pula lebih dari 10 juta umat Indonesia 
menjadi pemeluk agama Kristian dan 30 juta menjadi 
komunis! 


Setelah tadinya saya telah memandang samahah al-mufti 
orang tua pelindung, berdebar hati saya dan nyaris jatuh beliau 
di mata saya. Kerana perkataan seperti ini terhadap saudara 
sesama Islam tidaklah layak keluar daripada orang yang kurang 
ilmu, apatah tagi daripada seperti beliau. 


Menurut pengetahuan saya kaum-muda Turki 
(Turkiyyatul Fatah) bukanlah sebuah gerakan agama tetapi 
satu gerakan politik yang hendak memper “muda” kembali 
` Turki yang telah tua nyanyuk “orang tua yang sakit di benua 
Eropah”, demikian dikata orang! Yang dimulai oleh penyair 
Abdulhag Hamid dan pengarang Giya Golkarp dan Niyazi Bek. 
Sebab-sebab timbul gerakan itu ialah kerana angkatan muda 
tidak merasa puas hati lagi dengan susunan masyarakat Turki, 
kerana perkongsian antara sultan dengan ulama melarang 
segala perubahan baru yang dianjurkan oleh Madhat Basya 
yang diberi orang gelaran “Abu al-Ahrar”. Sampai ulama- 
ulama mengharamkan parlimen dan sampai beberapa orang 
ulama yang menyatakan fikiran bebas dihukum dan diseksa. 


Akhirnya merang jugalah “kaum-muda” itu, apatah lagi 
setelah Sultan Abdul Hamid dimakzulkan dan dibuang di 
Canary pada tahun 1908. 


Akhirnya terjadilah peperangan dunia yang pertama dan 
naiklah al-Ghazi Mustafa Kama! dan nyarislah Turki hancur- 
lebur kalau tidak kebangkitan beliau dan kawan-kawannya. Dan, 
Khalifah Wahiduddin di bawah perlindungan Inggeris dan 
Inggeris telah menguasai Konstanipole. Wahiduddin 
memerangi Mustafa Kamal tetapi akhirnya Wahiduddin yang 
diusir keluar dari Turki. 


Meskipun saya tidak menyetujui gerakan Kamal Attaturk 
yang terlalu keras membersihkan Turki daripada pengaruh 
ulama as-su', namun satu hal adalah nyata, iaitu bahawa Islam 
tidaklah pernah keluar dari negeri Turki. Islam yang telah 
dipeluk umat Turki sejak 1000 tahun masih teguh dalam negeri 
itu, walaupun pemerintahannya tidak berdasarkan Islam (al- 


ulama 'iyah). 


Adapun apa yang dikatakan kaum-muda di Indonesia 
mulai timbul ialah pada permulaan kurun ke-19, dibawa ke 
Sumatera oleh orang-orang Minangkabau yang datang dari 
Mekah. Pada waktu mereka belum bernama kaum-muda tetapi 
dinamai orang Kaum Paderi mereka berperang melawan 
Belanda, tetapi setelah permulaan kurun ke-20 oleh Almarhum 
Syeikh Tahir Jalaluddin, kemudian timbul di Minangkabau 
dimulai oleh Haji Muhammad Jamil Jambek dan Haji Abdullah 
Ahmad dan Haji Abdul Karim Amrullah. 


Gerakan mereka bukanlah gerakan politik, tetapi gerakan 
agama Islam semata-mata. Memperbincangkan masalah 
ijtihad dan taqlid dan menyatakan pendapat bahawa talafaz 
bi niat (melafazkan niat) tiada asa! daripada Rasulullah dan 
sahabat-sahabatnya dan imam-imam yang empat: dan mereka 
memandang salah merabithahkan guru seketika mengerjakan 
suluk tarekat Nasyakbandi dan beberapa masalah lain berkenaan 
dengan ibadat akidah. Gerakan kawn-muda Indonesia itu 
menjadi meluas ke seluruh Indonesia terutama setelah Kiyai 
Haji Ahmad Dahlan mendirikan perkumpulan Muhammadiyah 
dan gerakan kawn-muda itu menjalar pula di dalam kalangan 
masyarakat Arab setelah al-Syeikh Ahmad Surkati mendirikan 
al-Irsyad dan lebih-lebih setetah Almarhum Tuan Hassan 
Ahmad Bandung mendirikan perkumpulan Persatuan Islam. 


Al-Habib al-Nasib Shahibus Samahah al-Sayyid Alwi bin 
Tahir al-Haddads telah mencampur-baurkan gerakan kaum- 
muda dengan gerakan Kristian. Kata beliau kerana kaum-muda 
sudah 10 juta orang Indonesia menjadi Kristian, dan kerana 
kaum-muda telah 30 juta jadi komunis dan beliau tuduh pula 

bahawa kaum-muda telah mengambi! fatwanya daripada 
Oadiani! 


Ya Shahibul Samahah! Adakah tuan berbicara itu sedang 
tuan sedar akan diri? 


Saya tidak akan menuduh tuan seorang pembohong besar! 


Cuma saya bertanya dalam hati. Perasaan apakah agaknya 
yang mempengaruhi tuan, atau Paduka Datuk seketika 
berbicara itu? 


Adakah agaknya rasa benci sehingga hilang timbangan 
| yang adil? 
Dan saya tidak pula menduga bahawa samahah al-mufti 
seorang yang dangkal ilmunya, karut fikirannya sehingga , 
aaa 
Tetapi terang bahawa beliau katakan itu tidak benar!! 


Dan saya tidaklah akan menasihati beliau supaya jangan 
menyatakan pendapat pada barang yang belum ketahui, kerana 
pendengaran, penglihatan dan hati, semuanya itu akan ditanya 
kembali kelak di akhirat! 


Cuma satu perkara yang hendak saya ingatkan, yakni 
bahawasanya, 


2 - à - r 5 - Ar 7E 
SA Lk A La D aa 
Ilmu adalah hak yang tersebar untuk semuanya. 


Kalau bukan ilmu yang dikeluarkan nescaya akan dibantah 
orang, tuan tak usah murka lantaran itu. 


2 Pena 


“ 


Kerana sudah begitu pula zaman sekarang, maka yang 
telah tuan keluarkan bahawa kaum-muda Indonesia sama 
dengan kaum-muda Turki dan lantaran kaum-muda Indonesia 
orang Kristian menyrarkan agamanya. Adalah tidak benar! 
Lantaran kaum-muda komunis berjangkit di Indonesia adalah 
tidak benar dan 10 juta jadi Kristian di Indonesia adalah tidak 
benar! Dan 30 juta jadi komunis di Indonesia adalah tidak 
benar! Dan kaum-muda mengambil fatwanya dari Oadiani 
adalah tidak benar! 


Jadi tuan telah mengemukakan 6 macam kata-kata yang 
tidak benar! Tetapi sekali lagi saya ulangi, saya tidaklah 
menuduh bahawa mufti Johor, meskipun di atas nama sendiri 
telah membuat 6 macam bohong! Lebih baik saya katakan saja 
tidak benar! Tentang perbezaan gerakan Turki muda dengan 
gerakan kaum-muda Indonesia sudahlah saya nyatakan tadi. 

Kedua : 


Kristian dan Kaum-muda 
Indonesia 


Samahah al-Mufti berkata: Soal-soal agama yang 
ditimbulkan oleh kaum kaum-muda di Indonesia itu banyak 
menimbulkan was-was di kalangan umat Islam di sana. Kerana 
itu orang-orang Kristian di sana telah menjalankan diayah 
mereka, dengan itu pula lebih 10 juta umat Indonesia menjadi 
pemeluk agama Kristian dan 30 juta menjadi komunis. 


Di sini berjumpalah beberapa keterangan yang tidak 
benar pula, keterangan yang benar boleh diumpamakan dengan 
nol besar atau sifar (0). Walaupun dibariskan nol itu sampai 
seribu (1000) buah namun jumlahnya adalah nol (kosong) juga. 


Keterangan : Agama Kristian telah masuk ke Indonesia 
dan Malaya sejak masuknya orang Portugis kc Melaka dan 
Maluku pada tahun 1511 dan selanjutnya. Kemudian itu orang 
Belanda dan Inggeris pun membawa pula dengan memakai 
perutusan yang khas, di dalam berbagai-bagai perkumpulan 
agama. Di dalam Protestan dinamakan zinding dan di dalam 
Katolik dinamakan mission. Gerakan diayah Kristian itu sudah 
ada sebelum ada kaum-muda, padahal gerakan kaum-muda 


24. Gay D Mutu 


baru timbul pada tahun 1905 dimulai di Malaya. 


Bangsa Portugis mencuba memaksakan agamanya di 
Semenanjung tetani tidak berhasil! sebab orang sudah memeluk 
Islam. Tetapi berhasil di Ambon kerana ketika itu Ambon masih 
jahiliah. Demikian juga di Pulau Timor dan Flores dan di dekat 
Ambon iaitu Ternate tidak pula berhasil maksudnya kerana 
sudah ada Islam, dan di Sumbawa dekat Timor tidak pula 
berhasil kerana sudah ada Islam. Ini terjadi 400 tahun yang 
lalu sebelum ada kaum-muda. 


Di Minahasa masuk pula agama Nasrani dibawa oleh 
Portugis dan Sepanyol sejak 300 tahun yang lalu. Mereka 
langsung masuk Nasrani kerana waktu itu mereka belum 
beragama. Tetapi negeri-negeri Bolang Mengandu dan Bolang 
Oki dan Kota Bonan tidak dapat mereka Nasranikan, sebab 
sudah ada Islam terlebih dahulu. 


Yang paling akhir menganut Nasrani ialah di Tanah Batak, 
Sumatera, iaitu pada awal kurun ke-19. Di sana terjadi 
perebutan hebat di antara perutusan Nasrani dari German 
dengan mubaligh Islam dari Minangkabau. Maka Tapanuli 
Selatan (Mandahiling) seluruhnya jadi Islam dan sebelah utara 
(Batak) menjadi Nasrani dan sisanya jadi rebutan sampai 
sekarang. 


Sejak awal kurun ke-20 ini bergiatlah perutusan Nasrani 
di Jawa Tengah kerana lemah Islamnya di sana. Mereka 
mendirikan rumah sakit, rumah tempat memelihara anak yatim 
dan orang miskin dan mendirikan sekolah-sekolah. Maka 
perkumpulan Islam yang mula-mula sekali menentang gerakan 
Nasrani itu ialah perkumpulan kaum-muda Muhammadiyah 
dengan mendirikan sekolah dan rumah-rumah sakit dan tempat 

memelihara anak yatim dan orang miskin pula. Adapun yang 
mendakwakan dirinya kaum-tua pada waktu itu Muha- 
mamadiyah memulakan gerakannya itu tidaklah memper- 
gunakan tenaga buat mengimbangi usaha orang Nasrani itu. 
Tetapi mempergunakan tenaganya buat menuduh 
Muhammadiyah kafir, mendirikan sekolah memakai bangku 
dan meja adalah haram, hal itu tidaklah kita sesali kerana 
kejadian pada tahun 1912. Dan orang masih bodoh. Dan 
sekarang kaum kaum-tua itu beransur menuruti jejak 
Muhammadiyah, tetapi yang kita sesali kalau di tahun 1958 
masih ada tuduhan seperti demikian. 


Berapakah jumlah orang Kristian di Indonesia? 


Adapun bilangan pemeluk agama di Indonesia menurut 
bancinya hitungan tahun 1957 ialah sebagai berikut: 


1. Umat Islam 73,128,000 (Tujuh puluh tiga juta seratus 
dua puluh lapan ribu). 

2. Nasrani Protestan 3,286,265 (Tiga juta dua ratus lapan 
puluh enam ribu dua ratus enam puluh lima). 


3. Nasrani Katolik 921,938 (Sembilan ratus dua puluh 
satu ribu sembilan ratus tiga puluh japan). 


4. Hindu (di Pulau Bali) 1,387,349 (Satu juta tiga ratus 
lapan puluh tujuh ribu tiga ratus empat pukih sembilan). 


5. Budha dan Sam Kao 729,408 (Tujuh ratus dua puluh 
sembilan ribu empat ratus lapan). 

6. Lain-lain kepercayaan 1,458,816 (Satu juta empat 
ratus lima puluh lapan tapan ratus enam belas). 


7. Yang belum beragama 2,188,224 (Dua juta seratus 
lapan puluh lapan dua ratus dua puluh empat). 


Dari mana angka-angka ini saya dapat? 


Tuan-tuan pembaca yang budiman. Meskipun saya insaf 
bahawa ilmu pengetahuan saya masih rendah, namun 
pemerintah Republik Indonesia telah mengangkat saya menjadi 
pegawai tinggi kementerian agama. Dalam surat angkatan 
disebut “ahli agama” dan jawatan itu saya pikul dengan sumpah. 
Saya bertanggungjawab di depan Allah Subhana Wa Taala dan 
di hadapan masyarakat. Amat hinanya saya, kalau saya 
memperbuat-buat kata-kata yang bohong dan dusta dan palsu. 
Maka angka-angka saya dapati daripada catatan rasmi Republik 
Indonesia Kementerian Agama. 


Sekarang datanglah satu angka lain daripada Shahibul al- 
Fadilah Was Samahah wal alimul kabir al-luza'i wal hasibun 
nasib as-Sayyid Alwi bin Tahir al-Haddad mufti Sultanul 
Johoriyah bahawa kerana was-was yang dibawa kaum-muda 
telah ada 10 juta orang masuk Kristian di Indonesia. 


Tercengang terbahanalah saya membaca angka yang 
beliau kemukakan ini. Apakah kami beberapa orang yang rendah 
ilmu pengetahuan terlanjur jadi pegawai tinggi, sehingga 
terkecoh pada bilangan? Apakah panitia rasmi yang mengumpul 
bilangan itu di Indonesia yang jahil atau tertipu? Padahal yang 
mereka dapat kumpulkan adalah orang-orang Nasrani di 

seluruh Indonesia, baik yang lama sejak beratus-ratus tahun 
atau yang murtad dari Islam semuanya berjumlah (Katolik — 
Potestan) ialah 4,208,203 (empat juta dua ratus lapan ribu 
dua ratus tiga orang). Lima setengah juta lagi tidak bertemu 
di dalam bilangan Kementerian Agama. Badan-badan khas yang 
berkewajipan mengumpul bilangan itu barangkali telah 
terpukau matanya atau lima setengah juta orang bersembunyi 
ketika orang-orang datang mengumpul bilang lima setengah 
Juta, iaitu Iebih banyak daripada bilangan umat Islam di Malaya 
sendiri. Dan separuh dari setengah juta adalah seramai orang 
Melayu dalam negeri Johor! Barangkali orang-orang 
berkewajipan di Indonesia itu lagi benar schingga Samahah 
al-Mufti yang hanya duduk di negeri Johor sahaja, mengetahui 
dalam kasyafnya bahawa lima setengah juta lagi yang belum 
dicatat. Maka jumlah orang Kristian di Indonesia 10 juta dan 
masuk Kristian sejak ada kaum-muda! 


Kalau tuan pembaca masih ada akal sihat maka kepada 
tuan pembacalah saya meminta pertimbangan akal budi, 
manakah di antara kami yang lebih dekat kepada kebenaran? 
Kalau tuan terima bahawa angka-angka daripada Kementerian 
Agama yang salah, kerana hanya saya seorang yang hanya 
seorang berilmu rendah jadi pegawai tinggi dan tinggal 
berdiam di Jakarta dan mengambil angka itu daripada 
Kementerian Agama yang rasmi, sedangkan beliau adalah 
Mufti Kerajaan Johor dan tinggal di Johor dan berilmu tinggi 
dan berbangsa tinggi dan berpangkat tinggi dan bilangan beliau 
dapat (10 juta Kristian kerana was-was kaum-muda). Maka 
kalau beliau wajib dibenarkan dan saya yang mesti dikatakan 
tukang pendusta, maka marilah kita tutup segala jawatan dan 


hentikan segala perbuatan banci hitungan dan buatlah segala 
khabar sebagai contoh yang diberikan mufti Johor! Mengapa 
dikatakan 10 juta masuk Kristian kerana was-was yang 
diterbitkan kawm-muda? Lebih baik katakan saja bahawa 
seluruh umat Islam 74 juta telah jadi Kristian kerana kesalahan 
kaum-muda, tentu orang akan percaya juga sebab mufti Johor 
yang berkata. 


Dan kalau misalnya Raden Ahmad Natanegara konsul 
general Indonesia di Singapura menyatakan orang-orang 
Nasrani 4 juta bukan 10 juta, hendaklah bohongkan pula, kerana 
Samahah al-Mufti Johor berkata 10 juta. Dan kalau misalnya 
Tuan Doktor Razif duta besar Indonesia di Persekutuan Tanah 
Melayu menyatakan 4 juta, bohongkan pula, sebab mufti 
berkata 10 juta. Dan kalau misalnya Menteri Agama Republik 
berkata hanya 4 juta pun bohongkan pula, sebab mufti berkata 
10 juta. Dan kalau misalnya Presiden Republik Indonesia 
Sukarno berkata 4 juta, bohongkan juga, sebab mufti berkata 
10 juta masuk Kristian sebab was-was yang dibawa kaum- 
muda. 


Barangkali tuan jemu membaca tulisan-tulisan saya itu, 
maaf tuan! Sebab beginilah contoh berfikir cara taklid yang 
dipertahankan oleh kaum-tuanya Mufti Johor. 


Kalau tuan menjadi kaum-tua tuan wajib menerima 
khabar yang aka! tuan tak menerima, tuan wajib menolak angka- 
angka banci hitungan. Tuan hendaklah percaya bahawa as- 
Sayyid Abdul Kadir Jailani pernah tidak berjumpa shalat di 
masjid Bahgdad. Kemudian didapati berita bahawa beliau di 
hari itu shalat Jumaat di dalam sungai Dajlah pada dasarnya di 
bawah. Dan makmumnya ialah ikan-ikan, sebab sudah lama 

benar ikan-ikan ingin mengimamkan beliau. Dan tuan 
hendaklah percaya ada seorang syeikh tidak pergi Jumaat di 
negerinya padahal dia tidak musafir, tetapi dilihat orang beliau 
shalat di makam Imam Syafie di Mekah. Tuan hendaklah 
percaya bahawa seorang syeikh yang lain ziarah kepada makam 
Rasulullah dan menghulurkan tangannya pada lubang bersalut 
perak di dharik beliau, lalu Rasulullah menjabat tangannya 
dan bersalam-salamanlah syeikh itu dengan Rasulullah. 
Walaupun sudah terang Rasulullah sudah wafat 1368 tahun 
yang lalu. Kalau tuan menyatakan tidak percaya akan khabar- 
khabar seperti itu, atau tuan meminta sendiri cerita itu dan 
siapa perawinya, sebagai meneliti dan menapis hadis Nabi 
(s.a.w.), awaslah! Itulah tanda bahawa tuan telah kaum-muda! 
Tuan telah dicap sesat! Pendeknya kalau memakai aka! tuan 
akan dituduh kaum-muda! Dan kalau tuan sudi menjadi bodoh, 
tuan jadi kaum-tua! Fitnah tentang orang Indonesia telah 
masuk Nasrani 10 juta ini pernah pula tersebar ke negeri Islam 
yang lain, sampai ke Mesir! Sehingga beberapa orang ulama 
ingin hendak berjuang ke Indonesia memperteguh Islam dan 
melawan Nasrani. Rupanya salah satu sumber telaga khabar 
bohong ini ialah daripada samahah al-Mufti Negeri Johor. 


Berpuluh-puluh tahun lama pemerintah Belanda 
membiarkan kaum Kristian menyebarkan agama itu dan 
dibantu dengan wang berbilion-bilion rupiah, terutama di 
Tanah Jawa kerana di Jawa Tengah itu Islam kurang kuat. 
Kristian mendirikan rumah-rumah sakit, rumah-rumah sekolah 
dan memujuk fakir miskin supaya masuk Kristian. Maka 

NC bangunlah al-Syeikh Ahmad Dahlan mendirikan perserikatan 
Muhammadiyah laiu mendirikan sekolah-sekolah pula dan 
rumah-rumah sakit pula dan diberi pendidikan Islam, sedang 

yang beliau dapat dari kaum-tua hanya cela dan maki, bahawa 
mendirikan sekolah itu haram! Bahawa dia Mustazilah, dia 
Khawarij dan lain-lain. Dan kanm-tua sendiri baru 20 tahun, 
belakang menuruti! 


Adapun orang Kristian sendiri mengakui bahawa 
lawannya yang teratur di dalam menentang gerakan mereka 
dan lebih berbahaya bagi mereka ialah Muhammadiyah! 
Sekarang setelah Indonesia merdeka, berlumba-lumbalah kaum 
Islam dengan kaum Kristian di dalam memujuk orang yang 
belum beragama supaya masuk agama. Suku-suku Kubu 
(seumpama Sakai di Malaya) yang ada di Jambi berlumba- 
lumba masuk Isiam, padahal sudah berpuluh-puluh tahun 
paderi-paderi Kristian memujuk tidak berhasil. Di Mentawai 
sebelum merdeka daripada 18,000 penduduk 6,000 (enam 
ribu) telah masuk Nasrani kerana usaha paderi-paderi itu 
berpuluh yang Islam baru 2,000 orang. Tetapi setelah merdeka 
ini bilangan Kristian tidak bertambah dari 6,000 sedang yang 
Islam sudah lebih dari 4,000 orang. Demikian juga berduyun- 
duyun orang diajak memeluk Islam, cuma sayang hati datuk 
mufti tidak akan senang mendengar berita itu, sebab sebahagian 
besar adalah alas usaha-usaha mubaligh-mubaligh 
Muhammadiyah! 


Orang-orang yang murtad daripada Islam dan masuk 
Nasrani memang ada juga. Di Malaya pun ada juga. Barangkali 
ada juga dari kalangan orang tinggi-tinggi. Sebab pergaulan 
sosial cara Barat amat berbahaya bagi Islam di zaman 
sekarang. Tidak saja di Indonesia melainkan ada juga 
“barangkali” d1 Malaya. Baru-baru ini seorang kawan saya 
menangis tersedu-sedu kerana anak daranya telah lari dan 


sH A i 
Kata na th Can, Jajar 3 1 


masuk Katolik kerana akan kahwin dengan scorang pemuda 
Katolik. Barangkali di Malaya pernah juga kejadian seperti 
ini! Maka sebagai orang Islam dan anak Melayu tidaklah saya 
akan menimpakan kesalahan itu kepada kaum-muda atau 
membalikkannya kepada kesalahan kaum-tua. Kerana itu adalah 
bahaya yang mengancam seluruh kita umat Islam dan kalau 
saya katakan bahawa kaum-tualah yang bersalah yang 
menyebabkan ada kira-kira 100,000 orang murtad dalam masa 
50 tahun kerana kaum-tua itu hanya pandai menolak 
pembaharuan tetapi tidak membuktikan usaha yang nampak 
amat salahlah saya! Amat picik pengetahuan saya dan tidaklah 
saya berkelayakan buat memangku jawatan “Pegawai Tinggi 
Kemenertian Agama” yang berpenduduk umat Isiam 74 juta 
itu. Sebab agama menyuruh kita berlaku adil terutama kalau 
kita memegang kendali dan neraca hukum! 


Sungguhpun al-Sayyid Alwi bin Tahir al-Haddad telah 
membuat khabar yang tidak benar bahawa 10 juta orang masuk 
Kristian kerana kesalahan kaum-muda Indonesia, dengan 
khabar tidak benar itu kami yang dikatakan kaum-muda dilukai. 
Namun ubat luka yang mujarab telah kami dapat. Seketika al- 
Sayyid Amin al-Husaini mufti Palestin datang ke Indonesia 
dan melihat gerakan Muhammadiyah dengan mata kepalanya, 
beliau berkata: “Perserikatan adalah perscrikatan Islam yang 
paling besar dan paling teratur di dunia!!” dan kata-kata ini 
pun diulangnya pula seketika telah kembali ke Mesir seketika 
kata ini diulanginya di dalam satu haflah di Kaherah di rumah 
ayah al-Sayyid Fahmi al-Amrusi bulan Februari 1958. Maka 
seorang yang hadir bertanya: “Di seluruh dunia dia yang paling 
besar?” Mufti Palestin menjawab: “Memang di dunia! Di tanah 

” 


mi. 


Kalau Samahah al-Mufti Johor meskipun tidak atas 
namanya sebaga! mufti, tidak percaya kepada kata-kata ini, 
bolehlah saya bersama-sama berkirim surat menanyakan hal 
ini kepada mufti Palestin itu dan bersama-sama menanda- 
tangani. 


Hal itu tidak menghairankan, sebab Mufti Palestin datang 
sendiri dan melihat sendiri. Padahal Mufti Johor hanya 
mendengar berita dari orang lain menyampaikan dengan hati 
yang terlebih dahulu dibungkus dengan kebencian-kebencian. 

Ketiga : 


Lantaran Kaum-muda 
30 Juta Jadi Komunis 


Ketika terjadi pilihanraya pada 19 September 1955 ternyata 
bahawa yang memilih komunis adalah 8 juta orang, memilih 
Masyumi 12 juta. Yang memilih Partai Nasional 12 juta pula 
dan memilih Nahdahtul Ulama 7 juta! Setelah pemilihan, di 
belakang itu yang memilih Masyumi dan Nahdatul Ulama 
tidaklah banyak berkurang! Dan yang memilih komunis itu 
tidaklah semuanya komunis hanyalah menyatakan suka kepada 
komunis kerana bagus dan pandai diayah mereka, tetapi kalau 
keterangan Sayyid Mufti Johor itu benar, yakni 30 juta jadi 
komunis, nescaya telah hampir separuh orang Indonesia jadi 
komunis! Dan yang punya salah ialah kaum-muda! 


ATA EA PAP 
Sebagai diketahui sekarang di Indonesia ada huru-hara. 
Sebab pada pendapat Paduka Yang Mulia Presiden Sukarno 
hendaklah dibentuk satu pemerintahan yang disertai juga kaum 
komunis sebab beliau tidak mahu memandang ringan kaum 


komunis yang dipilih oleh 8 juta rakyat Indonesia! Ini adalah 
kata beliau sendiri! Kalau presiden Republik Indonesia berkata 

bahawa semuanya komunis, lalu berkata pula mufti negeri 
Johor di Malaya bahawa komunis di Indonesia bukan 8 juta 
tetapi 30 juta, manakah yang tuan percaya? Kalau tuan percaya 
juga kepada Mufti Johor (30 juta) dan membohongkan 
presiden Sukarno (8 juta yang memilih komunis) maka kita 
katakan sajalah bahawa merah adalah putih dan belut itu ular 
dan barangsiapa yang membantah kafir! Habis perkara! 


Kalau benar khabar bahawa telah 30 juta jadi komunis 
di Indonesia adakah makgul bahawa ini dari salah kaum-muda 
saja? Bukankah di mana-mana kaum-tua itu pun ada pula 
ulamanya, bahkan ada yang memakai mufti, Sheikhul Islam 
dan lain-lain? 


Saya tidaklah menyatakan pihak di antara huru-hara 
Indonesia sekarang ini, tetapi saya tidak menyatakan kejadian 
yang nyata pemberontakan-pemberontakan yang timbul di 
Indonesia, kerana tidak mahu menerima pendirian presiden 
itu ialah di Aceh. Pirmpinannya ialah seorang ulama kaum- 
muda namanya Muhammad Daud Beurueh. Dan salah seorang 
yang menyatakan bersetuju dengan kaum-kaum pemberontak 
di Sumatera Barat ialah Syeikh Ibrahim Musa salah seorang 
ulama kaum-muda yang besar di Indonesia. Dan yang 
memimpin di Sulawesi Selatan ialah Abdul Kahar Muzakkar 
yang dahulunya belajar di Sekolah Menengah Muhammadiyah 
di Yogya. Mereka tidak senang kalau kaum komunis turut 
memerintah atau terpengaruh dalam pemerintahan. 


Adapun di dalam pemerintahan sekarang ini tidaklah ada 
orang parti komunis! Namun begitu mereka masih menentang 
kerana tidak suka akan pengaruh komunis! 

Kaum-muda melawan komunis bukan menimbulkan 
komunis! Saya harap dengan beribu-ribu pengharapan sudilah 
Samahah al-Mufti mendoakan moga-moga Indonesia aman 
kembali dan sudi pula merubah pandangannya yang salah. 


Pertama, mengatakan komunis 30 juta di Indonesia. 


Kedua, mendakwa kaum-muda yang menjadi sebab 
bertambah besarnya pengaruh komunis! 

Keempat : 


Kaum-muda.Menerima 
Fatwanya Dari Oadiani? 


Seketika Ahmadiyah mula-mula masuk ke Indonesia tahun 
1923, maka yang mula-mula mengarang buku menolak 
fahaman mereka ialah ulama besar di Sumatera Sheikh Abdul 
Karim Amrullah dengan bukunya yang bernama “al-Oaulush 
Shaheih” dan Sheikh Abdullah Ahmad dengan surat khabarnya 
yang bernama “Buka Mata”, padahal kaum-tua Sumatera Barat 
ketika itu masih bekerja keras menuduh kaum-muda 
Muktazilah. Kaum-muda Khawarij, dan lain-tain. 


Ketika kaum Ahmadiyah Lahore datang pula ke Yogya 
di tahun 1924, tertariklah dua orang anggota Muhammadiyah. 
Kedua orang itu ialah Joyo Sukito dan Muhammad Husni dan 
pada tahun 1933 atas anjuran satu panitia, Almarhum Tuan 
Ahmad Hassan Bandung mengadakan perdebatan dengan 
mubaligh Ahmadiyah Qadiani Ahmad Shadig dengan Abu Bakar 
Ayub. Turut hadir as-Sheikh Abdullah Ahmad, seluruh yang 
mencintai Islam walaupun kaum-tua sendiri sangat menghargai 
hujah-hujah yang dikeluarkan oleh Almarhum Tuan Hassan 
Bandung itu — kecuali Mufti Johor! Dan tidaklah ada 
mujadalah yang schebat itu baik sebelumnya atau sesudahnya. 

Maka kalau tuan mufti Johor kembali kepada suara hati 
sanubarinya, patutlah dia menghargai jasa dan usaha Almarhum 
Tuan Hassan Bandung itu. Selain dari perbahasan itu beliau 
pun mengeluarkan pula buku-buku menentang Ahmadiyah, 
tetapi jangankan menghargai jasa orang, malahan Samahah al- 
Mufti telah membuat berita bahawa kaim-muda memakai 
fatwa Ahmadiyah, Ketika saya datang ke Singapura pada bulan 
September 1956 khabar buatan Samahah al-Mufti itu telah 
saya bantah, tetapi Samahah al-Multi masih membuat khabar 
itu sekali lagi. Sekarang terserahlah kepada orang ramai 
menguji manakah di antara kami yang berdusta. Sebab berita- 
berita dan buku-buku tentangan Almarhum Tuan Hassan 
Bandung kepada Ahmadiyah itu masih ada dan boleh dipesan 
kepada beliau sendiri di Bangil sekarang! 


Sebagai mufti daripada sebuah kerajaan Melayu Islam, 
nescaya beliau lebih tahu daripada saya bagaimana besar 
dosanya membuat khabar dusta saudara sesama Islam! Saya 
yakin benar bahawa Samahah al-Mufti Johor bukanlah seorang 
yang fasik: Subhanallah! Sebab itu tidaklah saya pakai penggal 
ayat: 

Saya hanya pakai hujung ayat iaitu “panbituwa” 
maksudnya kalau saudara-saudara hendak terlepas dari khabar 
yang tidak benar, sudilah menyelidiki sendiri. Sudilah 
berhubungan dengan Almarhum Tuan Ahmad Hassan — 
Persatuan Islam — Bangil, nyatakan kepadanya dan minta 
kepadanya buku-buku bidasan beliau kepada Ahmadiyah! Dan 
cuba juga nyatakan kalau tuan tidak keberatan. Kepada Ahmad 
Sadik mubaligh Ahmadiyah di Singapura benarkah mereka 

berdebat dengan Almarhum Tuan Ahmad Hassan di Bandung 
dan di Jakarta pada tahun yang saya sebutkan dan dihadiri oleh 
beribu-ribu orang. 


Bagaimanapun perbezaan pendapat kita di dalam 
fahaman-fahaman agama namun membuat khabar-khabar yang 
tidak benar untuk menjatuhkan lawan tidaklah layak. Kerana 
kalau perbuatan itu dikerjakan oleh ulama-ulama bagaimanakah 
jadinya pandangan orang ramai? 


Beliau berkata bahawa: “Kaum-muda mengambil fatwa- 
fatwa mereka daripada Qadiani dan Almarhum Tuan Hassan 
Bandung dan mereka tidak percaya kepada beberapa tiang-tiang 
Islam.” 


Dengan keterangan saya kemukakan tadi jelaslah bahawa 
Almarhum Hassan Bandung lain dan Ahmadiyah lain. Dan 
menyamakan keduanya adalah satu fitnah besar yang boleh 
meragukan saya, benar-benarkah as-Sayyid Alwi bin Tahir al- 
Haddad seorang yang berpegang kepada kewajipannya sebagai 
mufti? 


Benarkah kaum-muda tidak percaya kepada beberapa 
tiang-tiangan agama Islam? 


Ini adalah satu tuduhan yang amat berat, Samahah al-Mufti 
wajib menunjukkan bukti atas tuduhan yang maha berat itu, 
seberat bumi dengan langit. Kalau itu dibahasa-Arabkan, tentu 
bunyinya demikian: 

Sebagaimana dimaklumi pembawa kaum-muda di 

Malaya dan Indonesia adalah Syeikh Tahir Jalaluddin, kalau 
difikirkan tuduhan Samahah al-Mufti adalah Syeikh Tahir 
Jalaluddin tidak percaya dengan setengah tiang-tiang Islam, 
Syeikh Muhammad Jamil Jambek dan kawan-kawannya di 
Sumatera adalah pembawa fahaman kaum-muda di sana oleh 
sebab itu menurut mufti mereka tidak percaya kepada setengah 
tiang-tiang Islam, Syeikh Ahmad Dahlan pendiri kaum-muda 
di Tanah Jawa menurut mufti tidak pula percaya dengan 
setengah daripada tiang-tiang Islam. Almarhum Tuan Ahmad 
Hassan Bandung guru kaum-muda Persatuan Islam, tentu tidak 
percaya pula dengan sesetengah daripada tiang-tiang Islam 
menurut mufti dan saya sendiri berguru kepada ulama-ulama 
kaum-muda Sumatera terutama ayah saya as-Sycikh Abdul 
Karim Amrullah, yang mati di dalam pembuangan kerana tidak 
suka menundukkan kepalanya kepada penjajah Belanda, 
kemudian saya menjadi kaum-muda Muhammadiyah pula. 
Nescaya saya pun masuk pula ke dalam tuduhan Samahah al- 
Mufti. 


Dan semua guru-guru kamm-muda itu telah meninggal- 
kan bekas amalan di tanah Indonesia dan Malaya dan di Siam, 
di antaranya Syeikh Ahmad Khatib di Bangkok! Penganut 
fahaman mereka telah lebih banyak sepuluh kali ganda daripada 
penduduk Johor sendiri! Bahkan di Johor sendiri pun bukan 
sedikit kaum-muda! Di hadapan hidung Samahah al-Mufti. 


Semuanya ini menurut natijah daripada kata Samahah al- 
Mufti itu tidak percaya kepada beberapa tiang-tiang Islam! 
Tidak percaya kepada beberapa tiang Islam tentu kafir. 

Orang umum pun tahu bahawa tiang Islam yang wajib 
dipegang oleh sekalian Muslimin adalah sebelas perkara: enam 

pada bahagian iman dan lima pada Islam: Maka barangsiapa 
yang tidak percaya kepada satu saja daripada sebelas itu, 
nescaya kafirlah dia! Nau 'zubillah! 


Supaya lebih jelas, hendak saya terangkan dasar akidah 


kami kaum-muda: 


l. 


Kami percaya adanya Allah Subhanallah Wa Taala 
dengan sifat-sifatnya yaug 20 kalau dikembang dan 13 
kalau diringkaskan, dan tersebutlah sifat-sifatnya pada 
asmaul husna yang 99. 


. Kami percaya kepada malaikat-malaikat-Nya 


sebagaimana tersebut di dalam al-Quran. 


. Kami percaya kepada kitab-kitab yang diturunkan 


Tuhan dengan perantaraan Jibril kepada Rasul-rasul dan 
Nabi-nabi. Empat kitab besar iaitu Taurat kepada Musa. 
Zabur kepada Daud. Injil kepada Isa dan al-Quran atau 
al-Furqan kepada Muhammad (s.a.w.) dan shuhuf- 
shuhuf kepada Ibrahim dan Musa, dan al-Quran 
menasakhkan kitab-kitab yang terdahulu daripadanya. 


Kami percaya kepada Rasul-rasul dan Nabi-nabi 
sebagaimana tersebut namanya dalam al-Quran iaitu 
25 rasul dan kami percaya bahawa sesudah Muhammad 
(s.a.w.)tidak ada Rasul dan Nabi lagi. Lantaran itu kami 
tidak percaya kepada kerasulan atau kenabian Mirza 
Ghulam Ahmad atau Bahaullah dan lain-lain. 


. Kami percaya kepada Hari Akhirat, berbangkit sesudah 


mati dan ditimbang dosa dan pahala manusia. 


Kami percaya dengan yada' dan gadar. 


Hayran Lor alan Lajur 4 l 


Kami percaya dan mengamalkan rukun Islam yang lima: 
1. Syahadat kami, 

2. Kami shalat lima waktu, bahkan menambah lagi dengan 
yang nawafil (shalat sunah) sekadar tenaga. 


3. Kami puasa bulan Ramadan bahkan menambah lagi 
dengan tathauwu ' sekadar kuasa. 


4. Kami membayar zakat atas harta yang cukup senisab 
dan sampai ho/nya. 


5. Kami naik haji sekurang-kurangnya sekali seumur 
hidup atas kuasa berangkat ke sana 


Dan kami beriktikad sebagaimana beriktikadnya seluruh 
ahli sunnah wal jamaah bahawasanya segala orang yang 
mempercayai rukun iman 6 perkara dan rukun Islam 5 perkara 
tidak boleh dikaftrkan. Tidak satu pun daripada iktigad yang 
11 itu yang kami ingkari, usahkan beberapa iktiqad atau tiang 
agama sebagai difitnah oleh Samaah al-Multi. Dan kami tidak 
menyimpan di rumah kami kitab-kitab pegangan lain yang dapat 
meragu-ragukan atas tiang-tiang Islam itu, kami tidak seperti 
kaum Syiah yang berselimutkan “taqiyyah” yakni lain di mulut 
lain di hati. 

“Rahsia kami sama dengan kenyataan kami, 
demikianlah budi perangai kami dan gelap-gelita 

malam kami sama dengan cahaya siang kami. 


Adapun yang daripada yang sebelas perkara itu banyaklah 
perlainan pendapat di antara ulama-ulama ikutan kita, sebagai 
pepatah orang Melayu “cincang air tiada putus”, dan kita diberi 
kebebasan oleh Allah Taala buat berfikir. Walaupun kadang- 
kadang berbeza pendapat kami. Kami tidak mahu berkata: 
“mesti turut pendapat kami kalau tidak maka adalah engkau 
kafir.” 


Selama berbangkit perlainan fahaman di antara kami yang 
dikatakan kaum-muda dengan pihak yang dikatakan kaurn-tua, 
kalau diperiksa dengan secara ilmiah, bukan hawa nafsu yang 
dikemukakan maka yang kita perselisihkan barulah hal-hal yang 
telah diperschsihkan oleh orang-orang dahulu daripada kita 
juga. 

Kalau kita tidak benci-membenci, kalau tidak ada di 
antara kita yang menuduh ikhwannya sesama Islam dengan 
tuduhan kafir atau kata-kata yang menghinakan, mungkin kita 
dapat ambil-mengambi! dan tukar-bertukar fahaman. Hanya 
Tuhan sajalah yang mempunyai kebenaran yang mutlak. 


Apa yang dihebohkan sekarang? Misalnya daging babi 
tiada najis disentuh dan haram dimakan atau daging biawak 
halal dimakan. Dahulu dari kita pun telah ada ulama ikutan 
kita berfahaman demikian. Kita sudah sarna-sama membaca 
yang begitu di dalam kitab-kitab mereka, mengapa lekas sekali 
memuduh kafir orang yang berkata demikian di zaman sekarang. 
Tuan tidak usah mengikut fahaman itu, kerana kita tetap bersatu 

dalam rukun yang 11, berfikir adalah tanda hidup, berlain- 
lainan pendapat adalah alamat ada kemajuan pada diri kita 
masing-masing. Tuan membaca kitab-kitab dan kami pun 
membaca pula. Tetapi kita satu di bawah perlindungan kalimah 
La Haha Illah'allah bersatu di bawah bendera Muhammad 
Rasulullah. Bersatu menghadap kiblat Kaabah Allah! 


Kita bersatu pada urat dan pada pohon, Adapun jika 
banyak cabang kayu adalah itu alamat suburnya. 


KHILAFIYAH 


Jika kami hendak dikatakan salah, adalah kerana kami yang 
mula-mula membuka mata, yang mula-mula menerangkan isi 
kitab yang tersembunyi misalnya sejak 1000 tahun dahulu 
telah tertulis di dalam kitab-kitab termasuk juga kitab-kitab 
di dalam mazhab Syafie ada ulama yang menyatakan bahawa 
melafazkan ussalli di permulaan takbiratul-ihram tidaklah 
berasal dari Nabi, tidak daripada sahabat-sahabat tidak daripada 
tabiin dan tidak daripada keempat-empat ulama ikutan kita, 
Imam Malik, Abu Hanifah, Muhammad bin Idris Asya-Syafie 
dan Ahmad bin Hambal. Sedang yang terajarkan lebih dahulu 
ialah memakai ussafli. Maka pada tahun 1911, dibukalah hal 
itu oleh al-Syeikh Abdul Karim Amrullah dengan bukunya “al- 
Fawaidul A'liyah” dibukanya seperti biasa saja. Lalu ulama 
yang lain terkejut. Ada yang menentang sebab orang awam telah 
biasa memakai ussalli. 


Kemudian ada yang marah kerana nas keterangan itu 
diambilnya pula pada kitab Zaadul Ma'ad karangan Ibnu 
Qayyim yang bermazhab Hambali dan ada pula yang lebih 

marah lalu memaki-mak: dan mencarut-carut mengatakan al- 
Haj Abdul Karim Amrullah (Haji Rasul) telah keluar dari 
mazhab! Bahkan ada yang gelap mata lalu menuduh Muktazilah 
dan Wahabi! Sebab tuduhan Wahabi adalah tuduhan berisi 
penghinaan. Pada tahun 1911, lantaran itu Haji Abdul Karim 
pun marah orang membidas dia pun membidasnya, orang kasar 
dia pun kasar maka pindahlah hal itu kepada orang awam yang 
tidak mengerti persoalan, maka berbelahlah umat! Lama 
kelamaan bertambah banyak juga yang shalat tidak memakai 
ushalli kerana bertambah banyak yang pandai membaca kitab- 
kitab Arab. 


Pada sekitar tahun 1930, terjadi pula di kalangan orang 
Arab Indonesia heboh besar perkara memakai gelaran “as- 
sayyid” kaum-muda orang Arab iaitu al-Irsyad menganjurkan 
memakai gelaran itu pula yang bukan keturunan al-Ba'alwi 
maka tumbuhlah ribut sampai ada pihak-pihak yang memohon 
perlindungan kepada penjajah Belanda supaya dilarang yang 
selain Ba'alwi memakai gelaran itu tetapi orang al-Irsyad 
berkeras kepala memakai juga gelaran itu as-Sayyid Umar 
Hubeis, as-Sayyid Abdullah Bajuri, as-Sayyid Muhammad 
bin Thalib! Maka terjadilah pertumpahan darah di Bandowoso, 
Jawa Timur. Pemerintah Belanda insaf bahawa chwal itu tidak 
boleh dicampurinya. Pada waktu itu ada juga terdengar fatwa 
bahawa barangsiapa yang memakai gelaran suryid padahal 
dia bukan keturunan Sayidina al- Hussain haramlah hukumnya, 
(Barangkali ada juga yang berfatwa: Kalirlah hukumnya!), 
Sebab ada hadis Nabi mengatakan bahawa Sayidina Hussain 
bin Ali bin Abi Thalib radhiallahu anhu adalah “sayyid syabab 
ahlul jannah” oleh kerana Sayidina al-Hussain telah dijanjikan 

Rasulullah jadi seayyid di syurga maka hanya anak cucunya 
saja yang berhak memakai gelaran sayyid di dunia! Dan 
barangsiapa yang tidak berfikir begitu adalah Wahabi! Pada 
tahun 1936, datanglah seorang alim lagi siasi dari Mekah 
bermazhab Asy-Syafie dan putera dari seorang ulama Syafie 
yang terkena! menjadi imam dan khatib di Masjidil Haram. 
Alim itu ialah as-Sayyid Abdul Hamid al-Khatib bin 
Almarhum as-Sveikh Ahmad bin Abdul Latif al-Khatib al- 
Minangkabaui. Bukan Arab dan bukan zuriat Rasul. Gelaran 
sayyid itu ditulis pada buku-buku yang dikarangnya dan pada 
kartu namanya. Padahal beliau dipandang kaum-tua. 


Maka diamlah fatwa tadi. Termenungtah kaum yang 
berkeras mempertahankan gelaran hanya untuk golongan 
mereka dan tersenyumlah kaum-muda al-Irsyad. Betapa pula 
sekarang? Di negeri Mesir yang selalu diharapkan menjadi 
benteng terakhir kaum-tua untuk meminta fatwa penuduh 
kaum-muda sesat, zindig, mulhid dan sebagainya sebab di sana 
ada al-Azhar. Sejak tahun 1952 dihapus gelaran basya (pasha) 
atau bek atau nabil atau amir, dan semua orang sejak daripada 
presiden Gamal Abdul Nasir sampa: kepada polis menjaga 
jalan, dipanggil “sayyid”. Al-Sayyid Jamal Abdul Nasir, as- 
Sayyid Anwar Sadat, as-Sayyid Abdul Hakim Amar walaupun 
sedikit keturunannya Hassan dan Hussain. Semua orang di 
Mesir dipanggiikan “sayyid” walaupun khadain hotel. Menjadi 
“as-sayyidul khadam”. Dan ini pun sudah sampai ke Sirya dan 
Iraq dan Lubnan! Orang Kristian di Lubnan dipanggil sayyid! 


Adapun di Indonesia sendiri sudah teduh pancaroba 
sayyid di antara al-Irsyad dan rabithah alawiyah maka datang 
gerakan persatuan Arab Indonesia yang terdiri dari pemuda- 

pemuda Arab, baik Ba'alwi atau pun bukan Ba'alwi. Mereka 
menganjurkan panggilan “al-akhi” saja, dan di dalam berbahasa 
Indonesia mereka memanggil satu dengan lainnya dengan 
panggilan “saudara”. Saya mempunyai saudara-saudara 
keturunan Ba'alwi yang menghilangkan sama sekali gelaran 
“sayyid” di muka namanya, seumpama Saudara Abdur Rahman 
Shahab, Saudara Hussein al-Habsi, Saudara Hamad al-Oadri, 
Saudara Hussein al-Attas, dan lain-lain. 


Maka orang tua yang dahulu berusaha keras memper- 
tahankan gelaran itu dengan segala daya-upaya, menuduh sesat, 
zindig, Wahabi, mulhid, orang tua itu sekarang masih hidup 
untuk menyaksikan dengan mata kepalanya sendiri 
kemenangan yang sekian kali dari gerakan kaum-muda! 
Akhirnya semua orang hendak dikafirkan. Tinggal beliau saja 
yang Islam! Dinyatakan pula memakai dasi tidak haram. Lalu 
timbul bantahan yang keras dari kaum-tua dasi haram! Timbul 
pula pendapat kaum-muda bahawa memakai serban tidaklah 
wajib, hanyalah kebiasaan saja. Maka oleh kerana telah terbiasa 
orang memakai serban orang pun marah. Campur pula orang 
awam! Keadan bertambah heboh! Lama-kelamaan telah ramai 
orang memakai dasi walaupun kaum-tua. Telah ramai yang tidak 
berserban, walaupun kaum-tua! Kejadian pula satu hal yang 
lucu dan jenaka di satu kerajaan Melayu di Sumatera Timur, 
seorang ulama di sana kerana teramat marah kepada kaum- 
muda, lalu mengharamkan dasi. Hal itu terjadi pada tahun 
1917. Sedang beliau berfatwa dengan memakai alasan hadis: 

“Barangsiapa yang menyerupai suatu kaum maka 
adalah dia daripada kaum itu.” 


Tiba-tiba masuklah ke dalam majlis itu Tuanku Sultan 
dan ke bawah duli memakai dasi. Sebentar itu juga keluar 
hujung hadis itu, ditambah oleh kebijaksanaan syaikhuna al- 
Jadhil: “al-ilhajat” — kecuali ada hajat! Jadi ada rupanya 
hukum-hukum ini hanya istimewa dibikin untuk menghentam 
kaum-muda, waypahrumu a'la kaum-muda, wayandub ke 
bawah duli! Ah, misal itu sudah lama, sudah 40 tahun. Dan 
kejadian di Sumatera, bukan di Malaya dan bukan di Johor! 
Johor tidak begitu! 


Maka pengalaman kita sejak 50 tahun patutlah menjadi 
iktibar kita sekarang, banyak isi kitab yang tersembunyi 
dikeluarkan. Dan banyak tumbuh masalah baru yang hendak 
kita kiasi dan kita tapis! Jangan marah tetapi telek baik-baik, 
bicarakan dengan tenang. Kerana kalau disambut hanya dengan 
marah, tentu yang mengeluarkan pendapat itu marah campur 
pula orang awam. Maka bahas berganti jadi jidal, tumbuhlah 
permusuhan! Pengalaman 50 tahun jadi pelajaran bagi kita. 
Hanya kucing saja yang tidak berubah kerana pengalaman 
walau pun bermukim di Mekah 20 tahun. 


Memang ada juga orang yang tidak suka berebut-rebut. 
Jangan buka-buka masalah baru, Biarkan orang tinggal bodoh 
seperti dahulu dan kalau adapun fatwa dari mufti, hendaklah 
terima dengan: Na'am! Tetapi orang itu sudah sangat jauh 
ditinggalkan keretapi! 


Cubalah fikir! Di pondok-pondok, di surau-surau, di 
madrasah-imadrasah diajarkan bahasa Arab. Lama-lama murid- 

murid itu telah pandai pula membuka kitab. Dan kitab-kitab 
seluruh mazhab, bukan mazhab Syafie sahaja telah dicetak dan 
dijual murah tidak ditulis tangan lagi! Bahkan kitab-kitab 
karangan Ibnu Hazm an-Andalusia al-Zahiri pun dicetak. Kitab- 
kitab Ibnu Taimiyah, kitab Ibnu Qayyim, kitab Muhammad bin 
Abdul Wahab, kitab Amir Shan'ani, kitab al-lmam Syaukani 
dapat dibeli, dapat dipesan. Sedang kitab ulama tua hanya at- 
Tuhfah an-Nihayah dan al-Minhaj dan Galyubi dan U' mairah, 
tentu saja keluar pendapat-pendapat yang zahirnya baru kerana 
baru dibuka dan hakikatnya telah lama kerana lama tersimpan. 


Maka murkalah bapak mufti! Ini haram, ini Muktazilah, 
ini Khawarij, ini Wahabi, ini kaum-muda! Dan ini kafir! 
Kadang-kadang terpaksa mencampuri aduk Almarhum Hassan 
Bandung dengan Ahmadiyah atau membuat khabar yang tidak- 
tidak, mengatakan telah murtad orang Indonesia 10 juta kerana 
was-was kaum-muda. | 


Mulanya tentu orang terkejut, tetapi akan ada yang 
menyelidiki dan ternyata khabar itu tidak benar! Makajatuhlah 
air mukanya seorang mufti di hadapan orang ramai, kecuali di 
kalangan orang yang taksub! Siapa yang rugi? Tentu kita umat 
Islam juga. Padahal yang kita perselisihkan bukanlah pokok- 
pokok bukanlah tiang, bukanlah pohon, hanya ranting dan 
cabang. 


Sungguh! Jika ada orang penganut agama lain 
menghinakan salah seorang daripada ulama Islam, walaupun 
dia membenci saya sebab saya kaum-muda, maka tenaga pena 
saya akan saya pergunakan membela dia. 


Pada tahun 1626, Syeikh Nuruddin ar-Tarmizi Aceh telah 

mengarang kitab fikah Shirathul Mustaqim dalam bahasa 
Melayu huruf Jawi. Pada masa itu pula Syeikh Abdul Rauf al- 
Mansuri telah menyalin Tufsir Baidhawi ke bahasa Melayu 
huruf Arab. Dan baru kira-kira tahun 1750, Syeikh Arsyad bin 
Abdullah al-Banjari memperpanjang kitab Shirathul 
Mustagim dengan kitabnya Sabilal Muhtadin. Jadi yang 
pertama sudah 300 tahun dan yang kedua sudah 200 
tahun. Setelah itu boleh dikatakan jarang sekali yang 
menyambung usaha mereka. 


Barulah timbul kembali perhatian menyambung usaha 
mereka dengan giat setelah datang ulama kaum-muda. Sejak 
dari Syeikh Tahir Jalaluddin di Malaya, sampai kepada syeikh- 
syeikh di Minangkabau, dilanjutkan oleh Almarhum Syeikh 
Ahmad Hassan Bandung, Sycikh Mahmud Yunus, Syeikh Abdul 
Halim Hassan (semua mengarang tafsir) dan Syeikh 
Muhammad Hasbi Asy-Syiddigi, Syeikh Zainal Arifin Abbas, 
Syeikh Munawar Khalil, Syeikh Sulaiman Rasyid dan lain-lain, 
mengenai ilmu al-hadis dan tafsir-tafsir dan kadang-kadang 
dimasukkan orang pula nama al-hagir ini di dalam golongan 
ulama ali lam itu meskipun al-hakir tahu belum makamnya! 


Maka banyaklah faedah usaha mereka itu bagi 
memberikan keterangan agama kepada umat. Di Malaya timbul 
pula al-Ustaz yang dinamai kaum-muda itu berusaha 
menuangkan ilmu yang ada padanya, bintang-bintang yang 
berkelap-kelip di langit Malaya, seumpama al-Ustaz al-Fadhil 
Abu Bakar asy-Syaari, al-Ustaz al-Fadhil Mustafa Abdul 
Rahman, dan lain-lain. 


Tiba-tiba dibidas saja semuanya, kaum-muda tidak 
percaya beberapa tiang-tiang Islam, kaum-muda mengambil 

fatwa dari Ahmadiyah. Kerja mereka tidak dibantu dan kaum- 
tua tidak berusaha seperti mereka; Hanya mencacat mencela 
“haram! Mengkafirkan”. 


Dalam berfatwa haram, memfitnah bahawa kaum-muda 
sama telaganya dengan Ahmadiyah itu orang tidak berhenti 
membata buku kaum-muda. Karangan Almarhum Hassan 
Bandung, Hasbi Asy-syiddigi, Abdul Halim Hassan, Zainal 
Arifin Abbas, Sulaiman Rasyid datang juga mengalir ke 
Malaya, bertambah sehari bertambah banyak jumlah 
pembacanya. 


Bertambah setahun bertambah ramai pula pemuda 
Malaya datang belajar ke Yogyakarta pusat Muhammadiyah, 
ke Bangil tempat tinggal Almarhum Tuan Hassan Ahmad 
Bandung, ke Padang Panjang tempat mulai tumbuhnya gerakan 
kaum-muda. Mereka pulang membawa suara baru! Pembaca- 
pembaca buku kaum-muda itu, ditambah dengan pemuda yang 
pulang dari Indonesia. Mereka tidak mahu lagi menelan 
mentah-mentah apa yang dikatakan oleh yang tua-tua. Mereka 
sudah berani bertanya, “Apa sebab?” 


Di Malaya pun berdiri Kolej Islam dengan guru-guru 
dari Mesir. Satu syarat mutlak dari suatu sekolah tinggi ialah 
menyelidik hukum dengan bebas, ertinya Ijtihad. Taglid adalah 
musuh nombor satu dari sekolah tinggi! Keluar dari sana 
mereka akan bertanya pula “Apa sebab?” tentu akan keluar pula 
dari Kolej Islam itu hasi-hasi! penyelidikan yang mendalam. 
Berbeza yang dipegang samahah al-mufti selama ini. Maka 
sekali lagi murka pulalah mufti dan keluar pula fatwanya: 
Kolej Islam itu kafir! Sebab mengajar berfikir. 

Saya melihat sebuah gambar dalam akhbar “Semenan- 
jung” iaitu orang shalat Hari Raya Aidil-adha dahulu Kelantan. 
Menurut kitab-kitab fikah dan hadis, Rasulullah shalat hari raya 
ke tanah lapang. Gerakan ini dimulai oleh Muhammadiyah dan 
telah dijadikan istiadat negara Indonesia. Nescaya sunah nabi 
ini dihidupkan oleh anak-anak Kelantan yang memang ramai 
belajar di sekolah Muhammadiyah di Yogyakarta. Tentu mufti 
Johor sckati lagi akan marah, sebab ini mengikut Muham- 
madiyah dan Muhammadiyah itu kaum-muda dan kaum-muda: 
kafir. 

Tetapi kalau ada orang bertanya: Apakah kafir pula 
Sayyid Ali bin Abdul Rahman al-Habsyi yang pemah dijemput 
menjadi imam ke tanah lapang di Jakarta? Dan apakah kafir 
pula presiden Sukarno dan Hatta yang ikut shalat ke tanah 
lapang? Mungkin dapat pula jawab, Za lihajati. 


Dan di waktu saya ke Mesir saya berjumpa berpuluh- 
puluh pemuda Malaya dan berbelas pemudinya. Masuk di 
kuliah syariah, kuliah usuluddin, kuliah loghatul arabiyah 
di Jamiyyah al-Azhar, di Jamiyyah al-Oahirah, Jamiyah “Ain 
Syam, di kuliah Darul-ulum! Di sekolah-sekolah tinggi 
diadakan penyelidikan yang mendalam. Diadakan dirasah, 
diadakan research. Hukum-hukum fikah dibongkar dan ditinjau 
kembali, kadang-kadang yang dipandang kuat orang dahulu 
ternyata lemah menurut penyelidikan baru. Dan hampir semua 
sekolah-sekolah tinggi itu, tidak kecuali al-Azhar, dipelajari 
pula filsafat! Yang mendengar nama itu saja terlompat langsung 
dari mulut samahah mufti: Kafir! 


Beribu-ribu kita kaum-muda Indonesia masuk ke 
Malaya, setiap pekan, setiap kapal masuk. Beratus-ratus kitab 

berbahasa Arab hasil penyelidikan baru datang pula dari Mesir. 
Pemuda-pemudi Malaya beratus-ratus belajar di Mesir: dan 
mereka pasti akan pulang membawa semangat baru, sebab 
Mesir yang sekarang pun bukan Mesir yang dahulu lagi dan 
yang belajar di Indonesia pun akan pulang pula, bahkan di 
Kelantan telah ada yang mengajak orang shalat ke tanah lapang. 
Sekolah-sekolah agama di Pulau Pinang, di Gunung 
Semanggul, di Kepala Batas, di Perlis, di Kelantan di Tereng- 
ganu dan di mana-mana, semuanya adalah bibit kaum-muda. 
Kolej Islam berdiri, guru-guru dari Mesir, guru-guru 
bersemangat baru dari al-Azhar, semuanya akan membuka 
masalah baru yang lebih dahsyat daripada urusan daging babi 
tiada najis kalau disentuh. 


Mutti telah berfatwa hendaklah kitab-kitab kaum-muda 
dibakar, tidak ada yang mahu membakar mungkin satu waktu 
datang fatwa pula: di larang anak belajar kc Mesir dan ke 
Indonesia. Tutup Kolej Islam! Suruh pulang guru-guru dari 
Mesir itu. Sebab semuanya membuka mata orang Melayu dan 
mengajarnya pintar, mengajarnya bertanya “Apa sebab?” Mufti 
lebih senang kalau umat Melayu seperti dahulu saja, membaca 
kitab “perukunan” atau kitab “Abu Masyarfalk?”. Lebih baiklah 
umat Melayu tinggal bodoh, supaya dia tetap Islam. Iaitu Islam 
menurut patuh akan fatwa samaah al-mufti. 


Sayang sekali, di seluruh Malaya telah menjalar kaum- 
muda ita. Dengan segala daya-upaya mufti mempertahankan 
kedaulatannya. Sampai kaum-muda disamakan dengan 
Ahmadiyah! Namun kaum-muda bertambah ramai juga. 


Hanya satu hal saja yang samahah al-mufti tidak mahu 
mengaku iaitu: Sekarang sudah ramai orang yang alim, bahkan 


sudah ada menyamai beliau atau melebihinya. Maka fatwa- 
fatwanya terutama mengkafir-kafirkan orang hanya dapat 
diterima oleh orang yang di bawah beliau saja. Habislah 
pertahanan mufti. Hanya tinggal satu: Kafir! 

TIANG-TIANG ISLAM 


Pada pembicaraan saya di atas tadi telah saya nyatakan dasar 
akidah kaum-muda, saya huraikan bahawa kaum-muda tetap 
percaya kepada keenam-enam tiang (rukun iman) dan kelima- 
lima tiang (rukun Islam). 


Mari kita tilik bersama pada al-Quran, pada al-Hadis, 
pada pendapat ulama keempat mazhab! Mari kita pula melihat 
mazhab Daud al-Zahiri atau al-Auza'i, bahkan marilah kita 
melihat seluruh kitab kaum Syiah bahkan Khawarij, adakah 
berlebih rukun iman dari enam perkara? Rukun Islam dari lima 
perkara? Menurut pengetahuan saya tidak! 


Mengapa kami kaum-muda dituduh ingkar daripada 
beberapa tiang Islam? Padahal sehingga ingkar akan satu sudah 
kafir. Apatah lagi sudah beberapa. Kata-kata beberapa di dalam 
bahasa Melayu atau Indonesia hampir bersamaan kuasanya 
dengan kalimat “bidhai” dalam bahasa Arab iaitu lebih dari 
tiga di bawah sembilan. Atau “ba 'dha” yang berat kepada 
setengah. 

AlmarhumTuan Ahmad Hassan Bandung mengarang kitab 
bemama “A 1-Tauhid”. Adakah di dalamnya yang ingkar akan 
beberapa tiang Islam itu? Kitab itu tersebar di Malaya! 


Saya ada mengarang “Pelajaran Agama Islam” 
menghuraikan rukun iman yang enam perkara. Adakah agak 
satu saja tiang Islam yang saya ingkari? Cubalah tunjukkan ya 
samahah al-mufti, Allah yakdik! Kalau ada silalah haramkan 
kedua kitab itu. 


Dan berpuluh lagi kitab kawan-kawan yang lain, dibaca 
oleh sudara-saudara Muslimin di Malaya. 


Disebut-sebut pula tafsir al-Quran karangan Almarhum 
Tuan Ahmad Hassan Bandung cuba tunjukkan di tentang mana 
yang mengingkari tiang-tiang Islam, kaum-muda tidaklah 
taksub, berkeras kepala dan jumud membatu, Mereka bersedia 
dirujuk kembali kalau saudaranya sesama Muslimin menegur 
kesalahannya. 


Kalau samahah al-mufti tidak sudi menunjukkan 
kesalahan besar itu yang membawa kepada kafir. Hanya 
berdiam diri dengan penuh marah maka kami ambil 
kesimpulan bahawa suara samahah al-mufti adalah dari putus 
asa orang yang kehilangan pasar. Orang Arab menamainya 
“bidayatul-nihayah” kami tidak memohon cabut perkataan 
itu, kami hanya menyerahkan kepada perasaan halus samaah 
al-mufti saja. Beliau adalah “shahibus samahah” orang yang 
empunya dada lapang. 

YANGTIADA 
TIANG KAMI TEBAS 


Tetapi memang kami kaum-muda menebas dan menebang 
segala tiang tambahan. Yang tiada tiang kami tidak mahu 
dikatakan tiang! Beberapa misal saya kemukakan. 


Pertama, berkumpul setiap tahun pada kubur seseorang 
yang dikatakan wali: gila Annahu waliyyun min auliya'llah 
dg, Ace E Ši js ) lelaki dan perempuan, makan-makan, 

baca-baca meminta dan memohon syafaat beliau, “Ya habib 


12 


fulan! Ya sayyid fulan! Ya syeikh fulan! 


Tea Irs I Éi 


Kadang-kadang membawa hadiah: ENE kuda, kerbau 
dan lain-lain, dan wang! Mereka meminta tolong kepada tulang 
dalam kubur! Tetapi mereka memberi sedekah kepada tulang 
itu dan yang kenyang ialah penjaga kubur, kadang-kadang anak 
cucunya! Di Jakarta sampai mendirikan rumah-rumah sewaan! 


Itu kami tebas. Kami tebang. Kami banteras sekadar 
tenaga hujah yang ada pada kami. 

Itu adalah syirik. Itu bukan tiang Islam. Bagi kami hal itu 
prinsip. Tentang hal itu kami tidak dapat bertolak-ansur. Sebab 
ini musyrik...musyrik...musyrik. 


Di Palembang ada satu tarikat namanya Syeikh Saman. 
Gurunya mengajarkan kalau dapat bahaya hendaklah panggil 
“Ya Saman” nescaya terlepas dari bahaya. Kalau belayar dan 
kapal hampir karam panggil saja “Ya Saman” akan selamat. 


Menyeru dan meminta kepada yang sclain Allah, baik 
kepada kubur atau kepada nama seseorang sangatlah 
bertentangan dengan rukun iman. Yang pertama bertentangan 
dengan yang setiap hari kita baca di dalam shalat iaitu : 


ain BE BA 

Tetapi meskipun kami memandang bahawa perbuatan itu 
sangat bertentangan dengan asas dan sendi atau tiang Islam, 
tidaklah dengan serta merta kami menunjuk muka orang itu 
“engkau kafir” meskipun hakikatnya boleh ditimbang sendiri 
oleh orang yang masih sihat akalnya. Mereka kami pandang 
kaum kami juga meskipun mereka telah sesat atau disesatkan 
oleh tijarah al-kubur (saudagar-saudagar yang mencari 
keuntungan dari kubur). Kami merasa wajib mengajar mereka. 


Kami percaya bahawa Tuhan menyampaikan petunjuk 
kepada hamba-Nya dengan perantaraan Rasulullah (s.a.w.) dan 
disampaikannya kepada baginda dengan perantaraan Jibril. 
Tetapi daripada hamba itu sendiri kepada Tuhan ialah langsung 
sendiri-sendiri. 

a a LN 
Serulah akan Daku nescaya akan Aku kabulkan 
permohonanmu. 
es ag adi 
Hanya Engkau saja yang kami sembah dan hanya Engkau 

saja tempat kami memohon pertolongan! Tidak ada wasilah, 
tidak ada wasithah, tidak ada rabithah. Sedangkan sehelai kain 
kepunyaan Aisyah terletak pada dinding disuruh hindarkan oleh 
Junjungan kita supaya baginda jangan terganggu menghadap 
langsung kepada Tuhan. Kononlah kubur, ya Saman, ya Ghauts, 
ya Abdul Kadir. 


Barangkali lantaran menentang inilah maka kami dituduh 
kafir! Ingkar akan tiang Islam, padahal merekalah yang 
menambah tiang baru pada Islam, sehingga Islam hilang dalam 
tiang-tiang tambahan. 


Kedua, kata orang kami tidak menghormati ulama. Sebab 
mereka pun telah memasukkan pula sebuah lagi tiang baru ke 
dalam Islam, iaitu wajib menghormati ulama. Wajib taklid 
kepada ulama! Wajib taat kepada guru. 


Hal ini akan saya huraikan dengan saksama, kaum-muda 
amat hormat kepada: ulama. Kaum-muda insaf bahawa 
pengetahuan yang kita dapat sekarang ini, manakan sampai ke 
tangan kita kalau bukan lantaran ulama. Kami sangat patuh 
kepada ulama ikutan kita keempat-empatnya: Imam Malik, 
Imam Syafic, Imam Abu Hanifah, Imam Ahmad bin Hanbal. 
Demikian cinta dan hormati kami kepada beliau-beliau 

sehingga kalau ada ulama yang menjadi pengawal di luar yang 
mencuba-cuba menghalangi kami buat bertemu dengan 
pendapat-pendapat beliau-beliau, kami sirwak (memalukan) 
apa ulama lain itu, dan kami berkata ke pinggirlah engkau! Kami 
hendak bertemu dengan beliau! 


Maka bertemulah kami dengan perkataan al-Imam 
Malik: “Segala orang dapat diterima katanya dan dapat ditolak, 
kecuali kata-kata yang empunya makam ini!” lalu ditunjuknya 
kubur Rasulullah! 


Kami amat taat setia nasihat baginda itu, “Segala orang” 
kata baginda, dalam segala orang itu termasuk baginda sendiri! 


Maka bertemulah kami dengan kata Imam Syafie, beliau 
pun berkata: “Kalau bertemu hadis yang sahih maka itulah 
mazhabku!” maka taat pulalah kami kepada nasihat beliau itu, 
kami cari hadis yang sahih. Dengan sendirinya kaum-muda 
itu kerana suka mengambil hadis yang sahih diakui oleh Imam 
Syafie sebagai penganut mazhabnya, walaupun diusir oleh 
kaum-muda! 


Bertemu pula kami pedoman yang diberikan oleh Imam 
Abu Hanifah. Kata beliau: “Jika bertemu al-Quran dan sunah 
Rasulullah aku tunduk dan patuh. Bertemu atsar sahabat aku 
timbang baik-baik. Tetapi jika berkata yang lain, mereka lelaki 
dan aku pun lelaki” — Imam Abu Hanifah mengajar kami berani. 


Kami teruskan perjalanan itu menuju Imam Ahmad bin 
Hanbal. Beliau pun berkata pula lebih tegas, “Jangan taglid 
kepada aku. Dan jangan taglid kepada Malik dan jangan kepada 
al-Tsauri dan jangan kepada al-Auza'i dan ambillah dari mana 
mereka mengambil.” 


Keempat-empatnya menyuruh kami meneruskan 
perjalanan ke atas, ke hulu agama: kepada al-Kitab dan as- 
Sunah dan keterangan-keterangan yang diberikan oleh orang 
yang terdekat kepadanya, iaitu sahabat-sahabat Rasulullah. 
Padahal tatkala kami masih di muara-muara, banyak benar yang 
menghalangi. Datang syeikh fulan dan sudah jauh di bawah 
mutaakhirin, bahkan mutaakhiril mutaakhirin melarang 
keras! Jangan pergi ke hulu. Jangan! Haram! Haram! Padahal 
kami tidak mahu dihalang-halangi lagi. Maka dituduhlah kami 
sesat, siapa kita yang sesat? 


Kalau hendak mencari siapakah yang paling taat 
mernegang pula pimpinan mazhab keempatnya, jawabnya ialah: 
“Kaum-muda” dan kalau hendak ditanya siapakah yang betul- 
betul memegang petunjuk Muhammad bin Idris pembangun 
mazhab Syafie, jawabnya jelas pula: “Kaum-muda”. 


Kaum-tua menyatakan zaman sekarang tidak boleh ijtihad 
lagi, sebab sudah berlalu jauh daripada zaman Rasul. Mustahil 
dapat berijtihad sekarang. Kaum-muda menjawab, sekarang 
lebih mudah, kalau ada kemahuan? Sekarang seluruh kitab- 
kitab hadis telah dicetak bolch beli di pasar kalau mahu. 
Sekarang kitab-kitab sekalian mazhab telah dicetak. Semuanya 
mempermudah pekerjaan kalau mahu. 


Kaum-Tua Mempertakut-takuti: “Nanti Salah” 


Nabi Muhammad (s.a.w.) menimbulkan keberanian: 
“Siapa berijtihad dan benar hasil ijtihadnya dapat dua pahala. 
Pahala berijtihad pahala benar. Siapa berijtihad tetapi salah 

hasil ijtihadnya, dapat satu pahala, iaitu pahala ijtihad dan 
salahnya tidak berdosa sebab tidak disengaja mencari salah! 
Begitu sudah jalan dibukakan agama, mengapa kita 
mempersukar? Apalah ertinya agama kalau. kita tidak boleh 
mempergunakan akal? Berijtihad bersungguh-sungguh?” 


Kaum-tua berfikir dengan dasar “jangan” dan kami 
berfikir dengan dasar “silakan”. 


Kata kaum-tua, “Janganlah kamu berijtihad kalau tidak 
cukup padamu ilmu al-Quran dengan ayat mujmal dan 
mugayyadnya, ijmal dan tafsil, am dan khas, nasikh dan 
mansukh, asbabul nuzul, al-Hadis dan as-Sunak, gaulun- 
nabi, wafa'alihu watagrir. Dan matan hadis dan sunah 
hadis. Dan jarh dan ta'dil dan al-mutawatir dan al-ahad dan 
sahih dan hasan dan dhaif. Dan ilmu nahu dan syaraf. Dan 
manthig dan ma'ani dan adabul-lughat dan, dan, dan” — tetapi 
mereka tidak belajar! Dan kaum-muda berkata, “Pelajarilah 
olehmu segala ilmu yang tersebut itu supaya boleh kamu 
berijtihad!” 


Saya tidak mahu mengatakan bahawa segala masalah yang 
dikupas oleh Almarhum Tuan Ahmad Hassan Bandung sudah 
bertemu dengan kebenaran semuanya. Demikian juga Tuan Abu 
Bakar Asyaari, demikian juga Tuan Hasbi Asy-Syiddigi dan 
lain-lain. Saya ulang kesekian kali. Masalah ijtihadiyah adalah 
masalah zhanni: Menuduh-nuduh kafir, zindig, dan lain-lain 
bukanlah mencari yang selesai. Dan jikalau kita berijtihad, 
bukanlah ertinya bahawa kita telah dapat menjawab segala soal. 
Al-Imam Malik ditanyai orang 20 masalah, yang terjawab pada 
waktu itu hanya tiga saja. Yang 17 dijawabnya dengan “Ia adri” 
— saya tidak tahu. 

Alhasil bagi kami ijtihad itu harus digalakkan dan bagi 
kaum-tua pula “taqlid dijadikan tiang agama” dan kalau kami 
bantah taqlid, dikatakan kami merosak tiang agama. 


Kadang-kadang dituduh pula kaum-muda tidak hormat 
kepada guru. Lantaran itu dikata pula merosak tiang-tiang 
agama. Yang sebenarnya kami hormat kepada guru dan hormat 
kepada ibu bapa. Sebagai juga saudara-saudara Muslimin yang 
lain. Kedudukan guru sama dengan kedudukan ibu bapa wajib 
dihormati dan dimuliakan. Tetapi kalau guru itu silap jalannya, 
maka sebagai tanda bahawa kami hormat, ialah kami tegur dan 
Jika dibawanya dengan sengaja atau tidak dengan sengaja 
kepada yang salah, kami tidak akan menurut. 


Mana yang lebih dekat kepada kita? Guru kitakah atau 
ibu bapa kita? 


Nescaya ibu bapalah yang lebih dekat. Maka al-Quran 
mewajibkan memuliakan ibu bapa, sehingga berkata “apa” (cis) 
pun tidak boleh. Tetapi : 


2.3 2 PE ENI no. id 


Laba Sú DN IBAN DAN 


Kalau kedua-duanya berusaha membawa engkau 
memperserikatkan Allah pada perkara yang tidak 
ada pengetahuanmu atasnya janganlah engkau 
mentaati keduanya begitu juga guru. 


Maka berbezalah pendapat kami dengan pendirian dan 
ajaran setengah guru-guru suluk dan tarikat yang mewajibkan 

murid taat kepada syeikhnya seakan-akan dia seperti mayat 
yang terbujur di hadapan orang yang akan memandikan apabila 
berhadapan dengan guru. Hal ini perlu saya jelaskan kerana 
kadang-kadang dicampuradukkan orang dengan soal ijtihad dan 
taglid. Kadang-kadang pula dikatakan kaum-muda tidak 
hormat kepada ulama. Padahal yang mereka katakan ulama itu 
bukanlah Imam Malik atau Imam Syafie, tetapi beberapa 
pegawai kerajaan yang memakai serban dan jubah. Dan beliau 
pun telah merasakan dirinya ulama kerana pada tangannya sudah 
ada surat tauliah. | 


Saya tidaklah hendak membela yang demikian itu, dan 
itu pun tidaklah termasuk tiang agama, kerana perbuatan 
beberapa orang yang qalil adab (kurang sopan) bukanlah 
ukuran untuk satu golongan dan satu pendirian. Dan itupun 
adalah soal kecil yang tidak perlu dihiraukan. Kerana kalau 
ada satu sikap dan tingkah laku yang patut dihormati pada 
seorang, dengan sendirinya kita akan hormat-menghormati 
adalah pakaian seluruh Muslimin, baik dia tua atau dia muda. 
Nabi berkata, 


La BG 


“Barangsiapa yang tidak memulakan yang tua dan 
tidak menyayangi yang muda, tidaklah dia daripada 
kita." 

MENCINTAI AHLI BAIT 


Disiarkan pula berita bahawa kaum-muda membenci ahlu- 
bait, tidak hormat kepada kaum sayyid, zuriat Rasul. Padahal 
telah dipesankan benar oleh Rasulullah seketika baginda akan 
wafat, supaya zuriat baginda dikasihi. Maka oleh sebab itu bagi 
kaum Syiah, hubbu ahlul bait, mencintai keluarga Rasulullah 
itu memang dijadikan tambahan tiang akidah mereka. 


Maka hal keadaan Nabi Muhammad dengan ahli-bait 
sama juga dengan doa Nabi Ibrahim tatkala Nabi Ibrahim telah 
diberikan duduk di wadin ghairazi zhar 'in (lembah yang tidak 
bertumbuh-tumbuhan) iaitu Mekah al-Mukarramah di sisi 
runah Tuhan yang mulia (inda baitikal muharram) maka 
beliau telah memohon supaya tumbuhfah cinta rindu hati 
manusia datang ke sana, dan Nabi Ibrahim memohonkan juga 
supaya kemuliaan dan kerasulan dan kenabian diberikan kepada 
anak cucunya. Tuhan memberi jawapan permohonannya itu 
dengan tegas, 


ad UNI sage JUN 


Teguran Bet dan, Jajar 67 


“Jan iiku tidaklah mencapai akan Orang-oran ang 
Ji £ D 314 y © 
zalim.” 


Nabi Muhammad (s.a.w.) sangat mengambil iktibar 
daripada kejadian pada nenekandanya Nabi Ibrahim itu. Tegas- 
tegas dia menyerukan terlebih dahulu kepada keluarga- 
keluarganya yang dekat. Sebelum menyeru orang lain supaya 
melepaskan diri dari azab api neraka. Disampaikan seruan itu 
kepada Bani Hashim, Bani Abdul Mutalib dan Bani Abdul 
Manaf. Dan dikatanya pula bahawa beliau akan melakukan 
keadilan, sehingga jika pun puterinya Fatimah yang mencuri 


- - beliau potong tangannya. Disuruhnya anak cucunya menjaga 


maruah. Menjaga kehormatan diri supaya mereka jangan 
dibenci orang. Sehingga beliau larang mereka menerima 
bahagian daripada zakat. Sebab tangan yang memberi lebih 
mulia daripada tangan yang menerima. Supaya mereka menjadi 
contoh tauladan yang baik daripada umat Islam jangan jadi 
contoh yang buruk. Maka bertemulah anak cucu beliau yang 
menjaga martabat itu sehingga dimuliakan. Apabila berkumpul 
pada satu orang akhlak yang tinggi, ilmu yang dalam, agama 
yang hak dan darah keturunan yang mulia, siapa orang yang 
tidak akan bertambah cinta kepadanya? 


Rasulullah (s.a.w.) bersabda: 


2-3 3e 25 1 Ša ráðs ss ra 
Se an a 
Ertinya: “Tidaklah diakui iman seseorang kamu 
sebelum dia mencintai saudaranya sebagai 
mencintai dirinya sendiri.” 


Sama ada saudara kita itu Arab atau Ajam, warna hitam 
atau warna putih, keturunan ahli-bait ataupun bukan. Maka 
kayu cendana yang harum akan amat indah apabila dia diukir 
dengan emas. Seorang ahli-bait tentu akan bertambah dicintai 
bila mana dia scorang mukmin dan seorang yang tinggi akhlak 
dan luhur budi pekertinya, tetapi kalau dia seorang yang a Shi, 
seorang yang fasig tentu tidak akan dicintai kerana Rasulullah 
berkata juga bahawa: 


AI BNN al 

Kita mencintai seseorang kerana Allah dan benci pun 
kerana Allah juga. Apatah lagi kalau daripada ahli-bait, 
walaupun cukup padanya sejarah nasab (rani-ranji keturunan) 
daripada Husscin atau Hassan bin Ali bin Abu Thalib, nescaya 
akan berlipat-ganda pula kebencian kepadanya, sebab 
sepatutnya dialah yang membela dan menjunjung tinggi agama 
yang dibawa neneknya padahal dia yang mula-mula melanggar. 


Siapa orang yang tidak akan cinta kepada al-Hassain bin 
Ali? Pendamai dua golongan yang berkelahi? Sehingga tahun 
perdamaiannya dengan Muawiyyah dinamai “am al-jamaah?” 
(tahun bersatu kembali)? Siapa yang tidak sedih memikirkan 
kembali kematian al-Hussain bin Ali yang tewas di Karbala? 
Walaupun dengan kesedihan itu bukantah bererti bahawa kita 
jadi Syiah! Siapa yang tidak cinta kepada Jaafar as-Sidig dan 
Musa al-Kazim dan Ali ar-Ridha dan lain-lain yang memang 
orang-orang yang salih? 

Kaum-muda zaman sekarang menghormati dengan 
istimewa kepada as-Sayyid Jamaluddin al-Afghani dan Sayyid 

Rasyid Ridha dan as-Sayyid Abdul Rahman al-Kawakibi dan 
di zaman kini ialah as-Sayyid Amin al-Husaini mufti Palestin. 
Jasa-jasa mereka membuka mata kepada kaum Muslimin dan 
pelajaran-pelajaran mereka yang banyak sekali memberi 
perangsang bagi timbulnya kawn-muda! 

Cuma ada satu perkara yang kami dikatakan kaum-muda 
tidak dapat menerimanya berkenaan dengan hubbu ahlul bait 
itu. Iaitu perkataan Muhyiddin ibn Arabi yang ditulisnya di 
dalam kitabnya “Futuhatul Makkiyah” juz pertama fasal 29 
halaman 197 demikian bunyinya: 


SSI ja a aras plaadi oE OÍ A 


AS SU Pu pala yab eg au i 
Yo a aa 


Ertinya: “Bahawa hendaklah menerima seorang 
Muslim akan sekalian barang yang menimpa atas 
dirinya daripada ahlul-bait. Baik mengenai hartanya 
dan dirinya dan kehormatannya dan ahlinya dan 
keluarganya. Maka diterimanya akan demikian itu 
semuanya dengan reda dan menyerah dan sabar dan 
janganlah menimpakan kecelaan atas mereka itu 
selama-lamanya." 


Tegasnya menurut fatwa Ibnu Arabi ini kalau bangsa 
sayyid atau habib mengambi! harta-benda kita hendaklah reda, 
hendaklah serahkan, hendaklah sabar, kalau diganggunya diri 


TO Gap unka 


kita ditamparnya,dipukulnya hendak reda, hendaklah 
menyerah, hendaklah sabar. Sebab beliau cucu nabi kita dan 
kalau diganggunya kehormatan kita sehingga kita jadi malu, 
hendaklah reda, hendaklah menyerah, hendaklah sabar, kalau 
diganggunya anak isteri kita dan kaum keluarga kita, hendaklah 
terima dan reda, dengan menyerah dan dengan sabar. 

Lebih-tebih tagi dihubung-hubungkan pula oleh Ibnu 
Arabi hal yang demikian itu dengan cinta kepada Allah dan 
Rasul. Berkata Ibnu Arabi selanjutnya: 


doz Tah 22 2r? Cr Ta SN GI Bon. 2 
Isma La Pai Ci Lang dp mg ghs 
sea en abah 

AAA YK AP SIN PAP 
Ertinya: “Jikalau sahih cinta engkau kepada Allah 
dan Rasul-Nya, nescaya cintalah engkau kepada ahli- 
bait Rasulullah dan melihatlak engkau akan tiap- 
tiap yang timbul daripada mereka pada hak engkau 
darihal yang tiada bersesuai dengan tabiat engkau 
dan maksud engkau, sesungguhnya itu adalah suatu 


nikmat yang turun atas diri engkau daripada 
mereka.” 


Maka perkataan Ibnu Arabi ini ditanamkanlah kepada 
orang awam. Padahal sangat membawa hinanya setengah 
manusia di hadapan yang setengahnya, sehingga lebih hinalah 
mereka daripada budak yang telah sepuluh kali dijual dan 

sepuluh kali berganti tuan. Walaupun hartanya atau dirinya, 
bahkan walaupun anak gadisnya diganggu oleh ahli-bait, zuriat 
Rasul, dia menyerah saja dan wajib memandang itu sebagai 
nikmat sesudah iktisadnya dan hidupnya dijajah oleh British 
dan Belanda dan Cina maka jiwanya pula wajib dijadikannya 
sebagai budak dan jajahan daripada kaum sayyid. 


Lantaran kemanjaan yang ditanamkan oleh Ibnu Arabi 
dan beberapa orang yang lain itu maka timbullah ghurur dan 
sombong dan angkuh pada hatinya setengah keturunan al- 
Hassan dan al-Hussain itu. Mereka memandang bahawa mereka 

sangat tinggi. 

Mereka tetap dimuliakan tetap masuk syurga walaupun 
mereka fasik sekalipun. Lantaran rakyat Melayu yang telah 
bodoh bertambah diperbodoh. Mereka tidak tahu-menahu hal 
agama, mereka tidak tahu-menahu sabda nenek mereka Nabi 
Muhammad (s.a.w.): 


En Da aa 


Si SG 


“Jika Fatimah sendiri pun yang mencuri akan aku 
potong jua tangannya,” 


Dan oleh setengahnya pula hormat atau cinta kepada 
ahlu-bait menurut ajaran Ibnu Arabi ini dipandang pula sebagai 
tiang agama dan barangsiapa yang membantahnya dikatakan 
pula ingkar akan beberapa tiang agama. 


Al-Imam.al-Ghazali menulis di dalam kitab Ihya 
Ulumuddin pada menyatakan penyakit hati yang bernama 
“alghurur” (sombong) dan ditulisnya satu fasa! yang khas 
tentang gharur yang ada pada setengah keturunan ahli-bait. 


DD Bf De paka 


Samahah mufti pun melihat kerana bekas kejahatan 
kaum-muda, orang tidak begitu hormat dan cinta lagi kepada 
bani Hasyim. Lalu beliau tulis sebuah buku bernama : 


PA ea BY 
(Kata yang menentukan, pada kelebihan Bani 
Hasyim). 
Padahal tidaklah perlu benar mengarang kitab seperti 


demikian, mempertinggi mutu kehormatan Islam dan mereka 
pun akan lebih hina kalau merugikan Islam. 


Kami yang dikatakan kaum-muda berpendirian setegas 
itu adalah kerana fikiran kami dimerdekakan daripada belenggu 
penjajahan oleh orang-orang dari Bani Hasyim sendiri. As- 
Sayyid Jamaluddin al-Afghani adalah pembangkit perangsang 
yang mula-mula, lalu diajarkan kepada murid-muridnya as- 
Syeikh Muhammad Abduh dan as-Syeikh ini diajarkan pula 
kepada murid-muridnya as-Sayyid Rasyid Ridha. 


Dan datang pula as-Sayyid seorang lagi bernama as- 
Sayyid Abdul Rahman al-Kawakibi beliau karang dua buah 
buku bernama “Thabai'il istibdal” dan “Ummul Qura”. Di 
dalam buku-buku itu dihuraikannya panjang dan lebar tentang 
sebab-sebab mengapa kaum Muslim menjadi mundur. 
Dihasutnya supaya memerdekakan jiwa daripada taglid dan 
khurafat-khurafat yang dibawa guru-guru tasawuf yang menipu 
dan lain-lain. Maka buku “al-gaulul fadhli” karangan as-Sayyid 
Habibil Sahibus Samahah as-Sayid Alwi bin Tahir al-Haddad 
sesuai benar dengan guru-guru kami kaum Sayyid itu, itulah 
Bani Hasyim yang mempunyai fadhilat dan kelebihan. 

Tatkala saya perlihatkan ibarat Ibnu Arabi di dalam kitab 
“Futuhatul Makkiyah” itu kepada seorang keturunan Bani 
Hasyim yang berfikir luas dan berpengetahuan dalam beliau 
sangat marah dan berkata “Sebaiknya buku-buku semacam ini 
dibakar saja sebab ramai anak-anak kami yang rosak akhlaknya 
lantaran ajaran seperti ini.” 


Itulah beberapa contoh tentang beberapa “tiang 
tambahan” yang ditambahkan orang kepada tiang Islam yang 
asli, iaitu seakan-akan tiang yang sebelas itu 5 di pinggir 
sebelah kanan, iaitu rukun iman yang lima dimulai daripada 
iman kepada malaikat dan 5 sebelah kiri iaitu rukun Islam yang 
5 perkara, lalu terletak di tengah-tengahnya tempat permulaan 
hitungan iaitu iman kepada Allah (S.W.T.) yang bersifat wujud, 
gidam, baqa’ dan seterusnya. Maka oleh setengah manusia 
ditambah-tambahkan pula tiang-tiang lain yang bukan asal 
agama yang timbul kadang-kadang daripada khayalnya, sebagai 
khayal yang merosak yang dibawakan oleh Ibnu Arabi itu. Maka 
berusahalah kami menghindarkan tiang-tiang yang tambahan 
itu. Orang pun salah terima kepada kami. Segala tuduhan pun 
jatuhlah kepada diri kami. Kalau orang yang menuduh itu 
sedang berkuasa, maka dipakainyalah kekuasaannya buat 
memukul kami. 


Dituduhlah kani kaum Wahabi. Siapa kaum Wahabi? 
Ialah pengikut ajaran Muhammad Abdul Wahab al-Najdi yang 
hidup pada kurun ke-12 hijrah ai-mustafa (kelapan belas kurun 
miladiyah). 

Dari mana dia mengambil pelajarannya? Dari karangan- 
karangan Ibnu Taimiyah dan Ibnu Qayyim dan mazhab mereka 
jalah Hambali. Oleh sebab itu, mereka berinazhab Ahlu Sunah 


TA. Pri Dr iba 


Wal Jamaah juga. 


Mengapa nama Wahabi itu sangat dicela dan dibenci 
orang? Sebab mereka berontak melawan pemerintah pergi 
melawan pemerintah Turki Othmani yang beratus tahun 
menjajah tanah Arab, maka kerana Turki amat benci kepada 
kaum yang telah memulai membuka mata bangsa Arab ini, 
berlumba-lumbalah ulama yang berdekat kepada kuasa Turki 
mengarang buku-buku buat mencela kaum ini, sehingga 
Almarhum as-Sayyid Zaini Dahlan tidak segan-segan menuduh 
bahawa Muhammad Abdul Wahab itu ada pertalian 
keturunannya dengan Musailamah al-Kazab. (kitab Futuhatil 
Islamiyah). Sebab-sebab yang diambil alasan buat mencela 
kaum Wahabi adalah kerana mereka sangat menentang 
pemujaan kepada kubur yang telah dipandang orang 
sebagaimana orang musyrikin menyembah berhala. Buku- 
buku mencela Wahabi itu tersebarlah di negeri kita sehingga 
kata Wahabi dipandang sebagai kata penghinaan. 


Bersamaan dengan penghinaan kepada Wahabi diperbuat 
pula buku-buku yang memburuk-burukkan as-Sayyid 
Jamaluddin al-Afghani, dan as-Syeikh Muhammad Abduh dan 
as-Sayyid Rasyid Ridha. Yang sangat bersemangat membuat 
buku demikian ialah al-Syeikh Yusuf bin Ismail al-Nabahani 
yang menjadi gadhi di mahkamah Beirut dalam kerajaan Turki. 
Bukunya “Syawahidul haq” penuh dengan kata-kata yang 
penuh pula dengan fitnah dan penghinaan. Dan sebuah kitab 
qasidah arraiyyatush shugra. Kitab-kitab seperti inilah yang 
sampai ke tangan kaum-tua. Oleh kerana mereka telah biasa 
taqlid tidaklah inereka mahu membaca pula kitab-kitab lain 
yang menerangkan pokok-pokok pendirian yang sebenar 

daripada orang-orang yang dicela dan dihinakan itu. Syeikh 
Yusuf al-Nabahani menyatakan bahawa as-Sayvid Jamaluddin 
dan Syeikh Muhammad Abduh tatkala mati terjulur (terhulur) 
lidah! Maka lekailah kata-kata ini pada seluruh pembaca 
kitabnya — Syeikh Nabhani tidak sanggup menerangkan apakah 
kesalahan beliau-beliau itu, melainkan membuat fitnah-fitnah 
yang tidak-tidak. Sampai as-Sayyid Rasyid Ridha dikatakannya 
sama dengan Abu Jahal! Sehingga orang yang otaknya telah 
beku dan fikirannya tidak jalan, telah percaya saja kepada fitnah 
yang dibawa oleh an-Nabhani itu. 


Oleh kerana ulama yang mula-mula melepaskan tauhid 
Islam yang suci daripada khurafat dan bidaah mutasauwipin 
ialah Syeikhul Islam Ibnu Taimiyah dan murid-muridnya Ibnu 
Oayyim maka beliau-beliau inipun tidak pula lepas daripada 
serangan. Segala macam kata-kata yang bukan-bukan pula yang 
diperbuat atas diri beliau-beliau itu. 


Memang, apabila orang yang telah kehabisan hujah dan 
alasan, mereka pun kembali memakai perkakas fitnah. Dan 
inilah yang menyebabkan berpecah-belah umat Islam, berkaum 
tua berkaum muda. 


Bagi kami yang dikatakan kaum-muda itu tidaklah 
keberatan jika dituduhkan Wahabi. Kalau 20 atau 30 tahun yang 
lalu semasa pengetahuan tentang agama hanya boleh dipercayai 
oleh mufti-mufti saja, mungkin orang takut dikatakan Wahabi. 
Tetapi sekarang orang telah tahu pula bahawasanya Wahabi 
tidak lain daripada penganut mazhab Hambali dan memang 
mazhab Hambali terkenal mazhab yang keras mempertahankan 
sunah. Dan yang berpengaruh memperbaharui faham mazhab 
Hambali itu ialah Ibnu Taimiyah dan Ibnu Qayyim. Oleh sebab 


itu, bagi kami dituduh Wahabi bukanlah penghinaan. 


Jika dituduh pula kami pengikut Ibnu Taimiyah atau Ibnu 
Qayyim, maka tidaklah pula bagi kami penghinaan. Kaum-tua 
pun suka kepada kitab “Zaadul Ma 'ad” karangan Ibnu Qayyim 
seperti kami juga. Cuma kami memakai pangkal kitab dan 
kaum-tua suka kepada kitab itu kerana ada satu fasal di 
dalamnya tentang ilmu jadi dukun atau tabib. 


Dan lagi kedua ulama besar itu sangat dicela oleh 
penganut mazhab Syafie yang berkuasa pada waktu itu. Ibnu 
Taimiyah seorang alim besar dan bebas berfikir dan tajam, 
maka timbullah hasad-dengki pada pihak yang berkuasa pada 
waktu itu. Lawannya yang paling besar ialah as-Subki ulama 
Syafie yang berkuasa, sehingga berkali-kali Ibnu Taimiyah 
tmasuk penjara. Serupa dengan hal sekarang Samahah al-Mufti 
Negeri Johor sedang memegang kuasa jadi mufti dan al-Ustaz 
Abu Bakar Asyaari tidak berpangkat. Kalau kekuasaannya 
kerajaan Johor seperti kekuasaan raja-raja Mesir dahulu itu. 
Tentu al-Ustaz Abu Bakar Asyaari sudah masuk penjara pula. 


Di samping orang yang mencela dan menghinakan Ibnu 
Taimiyah, ada pula yang insaf dan adil menuju ketinggian ilmu 
pengetahuan beliau dan mengakui akan salih dan waraknya. 
Seumpama Ibunu Dagigil Y'd, Abu Hibban al-Hawa, Ibnu 
Saidun-Nas, Kamaluddin az-Zamlakani, gadhi gudhat Abu 
Abdullah al-Hariri, al-Hafiz Syamsudin ad-Zahabi, Ibnu 
Oudamah al-Magdisi dan lain-lain dan ketika beliau wafat 
beribu-ribu manusia menghantarkan jenazah. Sepakatlah ulama 
mengakui bahawa beliau ulama yang amat terkemuka di dalam 
mazhab Hambali. 

Rupanya samahah al-mufti telah merasa bahawa tuduhan 
Wahabi atau pengikut Ibnu Taimiyah bagi kuum-muda tidaklah 
suatu pukulan yang menyakitkan. Oleh sebab itu, beliau cari 
sekarang kata lam, iaitu bahawa koum-muda tidak percaya 
kepada beberapa tiang Islam dan bahawa kaum-muda itu 
mengambil fatwanya daripada Ahmadiyah. Bagaimanakah 
agaknya suara hati kecil beliau, atau dhamir beliau ketika 
membuat tuduhan yang bohong lagi hina itu? 


TB Bay Be Yina 


MENGKAFIR-KAFIRKAN 
ORANG 


Kemudian daripada itu samahah al-mufti telah menyatakan 
bahawa “seorang ketua kaum-muda di Mesir bernama Abu Zaid 
(Muhammad Abu Zaid) telah dihukum kafir oleh ulama-ulama 
yang besar di Mesir dan kerajaan Mesir telah mengharamkan 
kitab tafsir Ouran yang dikarang oleh Abu Zaid dan kerajaan 
Mesir telah membakar tafsir al-Quran orang Ahmadiyah 
Qadiani” keterangan kita: Abu Zaid atau Muhammad Abu Zaid 
banyak tersiar karangannya di negeri kita, iaitu kitab Hadyur- 
Rasul yang diambilnya daripada kitab Zaadu! Ma'ad karangan 
Ibnu Qayyim al-Jauziyah. 


Sebagai seorang Islam yang ingin hendak berkhidmat 
kepada Islam dia telah mengarang juga tafsir daripada beberapa 
ayat al-Ouran. Kadang-kadang pendapatnya di dalam 
menafsirkan itu berbeza daripada pendapat orang lain kerana 
isi al-Quran itu ialah umum. Dan orang yang menafsir 
menyatakan pendapat sendiri menurut ijtihadnya. Oleh sebab 
itu maka tafsir al-Ouran itu berpuluh-puluh banyaknya, baik 
yang lama atau yang baru. Ada tafsir at-Thabari, ar-Razi, al- 

Kasyaf, Ibnu Katsir, Jalalain dan lain-lain. Ada tafsir-tafsir 
yang penuh dengan khurafat dan dongeng-dongeng dan 
Israiliatt dan beberapa tafsir bila mana kita baca akan dia 
nyatalah bahawa dia hanyalah tafsir kaum mugallidin yakni 
mengubah-ubah saja sedikit daripada gala as-Sa diy, gala 
Qatadah, gala Ka 'bil-ahbar, tetapi isinya itu ke ayat juga. 
Maka zaman baru ada tafsir Alusi. Sudah itu menyusul tafsir 
al-Manar yang dinamai juga tafsir al-ustaz al-imam karangan 
- as-Sayyid Rasyid Ridha dan ada tafsir al-Jawahir oleh Syeikh 
Tanthawi Jauhari dan ada tafsir al-Maraghi yang agak baru dan 
ada tafsir Tahta Zhilalil Quran karangan Sayyid Qutb yang 
diselesaikannya sedang dia di dalam penjara dan sebehum tafsir 
al-Maraghi dan Tahta Zhahal:! Quran Syeikh Muhammad Abu 
Zaid membuat tafsir pula rupanya ada di antara tafsirnya itu 
yang salah. Tetapi maksud si pengarang tiada salah maka 
bangkitlah beberapa ulama besar al-Azhar menyatakan 
kemarahan atas tafsiritu dan setengahnya menghukumkan kafir 
si pengarangnya meskipun samahah al-mufti menyatakan 
bahawa ulama al-Azhari yang menghukumkan kafir itu adalah 
ulama besar di Mesir. Saya sendiri dan kawan-kawan yang 
disebut oleh samahah al-mufti. 


“Kaum-muda” tidaklah lekas hendak menerima 
hukuman kafir yang dijatuhkan itu walaupun “ulama besar 
Mesir” ini harus pula ditulis dengan huruf-huruf besar dan 
serban-serban besar pula. 


Sebab Apa ? ` 


Ulama besar yang seperti demikian mudah sekali 


menjual syurga kepada am dan mudah saja menghukum kafir 
orang yang tidak disukainya, tegasnya lagi orang yang tidak 
mahu tunduk kepada hadhrat al-syeikh. Mereka mudah berkata, 
“Barangsiapa membaca dala ilul khairat sekian kali, masuk 
Syurga jannatul-naim. Barangsiapa baca wirid ini dan wirid itu 
akan kekal dalam syurga selama-lamanya dan akan dipeluk oleh 
anak bidadari”. Demikianlah mudahnya mereka membahagi- 
bahagikan syurga kepada murid-muridnya tetapi barangsiapa 
yang bertanya: “Mengapa tuan syeikh berkata bahawa 
barangsiapa membaca ayat ini atau ayat itu sekian kali atau 
dala ilul khairat sekian kali akan masuk syurga, padahal Allah 
Taala menyatakan di dalam al-Quran”: 


o Si 2 ta 


. Ea age 2e) 
2 g4 -g 


Ertinya : “Apakah menyangka kamu bahawa kamu 
akan dimasukkan ke dalam syurga? Padahal belum 
datang kepadamu seumpama yang datang kepada 
mereka yang telah lalu (wafat) sebelum kamu? Telah 
menimpa atas mereka kesusahan dan kemudaratan 
dan sampai mereka digempakan? Sehingga berkata 
Rasul dan orang yang beriman bersertanya: Bilakah 
pertolongan Allah? Sesungguhnya pertolongan Allah 
telah dekat? ” (Surah al-Baqarah ayat 214). 


- eyaran (bidan, Lap tep 8 1 


Maka berdasarkan kepada ayat itu kami percaya bahawa 
tidaklah mudah masuk syurga dengan hanya membaca wirid- 
wirid dan dalil al-khairat melainkan wajib beran; menderita 
dan sengsara kerana menegakkan agama Tuhan! 


Oleh kerana yang bertanya itu telah membantah 
hadharatus syeikh yang menjual syurga itu dan mengemukakan 
alasan daripada al-Quran maka dia pun dituduh kafir! 


Barangsiapa yang mengemukakan pendapat berdasar al- 
Quran dan al-Hadis, kafir! Barangsiapa yang menurut saja 
pendapat hadratus syeikh, itulah Islam sejati! — MasyaAllah! 
Ulama besar di Mesir itu jugalah yang menghukum kafir mufti 
addiyar al-Masriyah as-Sycikh Muhammad Abduh. Ulama- 
ulama besar di Mesir itu jugalah mencabut ijazah Syeikh Ali 
Abdul Razig. Kerana karangannya yang bernama “al-Islam Wal- 
Ushul al-Ahkam”. Ulama-ulama besar di Mesir itu pulalah 
yang mengeluarkan fatwa babawa raja Faruk yang diusir rakyat 
Mesir daripada mahhgainya, bahawa Duli Seri Baginda Yang 
Maha Mulia adalah keturunan ahtus-bait? Dan bilakah hal itu 
kejadian? Ialah semasa al-Azahar dipenuhi oleh ulama-ulama 
besar dan masyhur kerana kebekuan fikirannya. Tetapi 
kemudian bagaimana? Ulama besar yang besar dalam kebekuan 
otaknya itu kian lama kian hilang. Dan naiklah ulama al-Azhar 
yang kaum-muda, 


Mulailah perubahan itu dengan masuknya Syeikh Mustafa 
al-Maraghi dan Mustafa Abdul Razak menjadi Syeikh Jamiul- 
Azhar dan kedua-duanya adalah murid daripada “mahkota 
kaum-muda” iaitu Syeikh Muhammad Abduh yang dabulunya 
dikafirkan oleh ulama al-Azhar. Adapun Syeikh Ali Abdul Raziq 
yang pemah dicabut ijazahnya — sebagai anggota ulama-ulama 


besar. Kemudiannya naik menjadi menteri urusan wakaf (wazir 
al-wakaf). Dengan tidak menyebut-menyebut lagi “cabut 
ijazah” yang amat memalukan itu. 


Kemudian berganti-gantilah orang yang berhaluan 
Muhammad Abduh memimpin al-Azhar. Seumpama Shahibul 
Fadhilah Abdul Hamid Salim dan wakilnya Syeikh Dr. Abdul 
Latif di Azhar. Dan setelah pemberontakan Jamal Abdul Naser 
naiklah scorang pengikut Abduh yang lain Shahibul Fadhilah 
Syeikh Haider Hussein, kemudian itu Syeikh Dr. Abdurrahman 
Taj dan wakilnya Syeikh Mahmud Syaltut, semuanya orang 
Abduh, nenek kaum-muda. 


Dan sekarang nama Syeikh Muhammad Abduh yang 
dahulu dikafir-kafirkan itu dipuja-puja di mana-mana, 
berpuluh-puluh buku dikarang khas untuk mengingat jasanya. 
Dan oleh pemerintah Mesir yang sekarang diakui bahawa 
Syeikh Muhammad Abduh adalah orang yang mula-mula 
membuka fikiran baru. Tegasnya fahaman muda di Mesir (awal 
muslih di bani fil masri). Di dalam bahasa Inggeris ditulis: 
“The First Leader of Modern Thought in Egypt”. Tempatnya 
dalam sejarah Mesir diletakkan di atas sekali, di atas daripada 
Arabi Basya atau Mustafa Kamal Attaturk atau Said Zaghul. 
Di dalam mengingat Muhammad Abduh yang dihukumkan kafir 
itu, patut juga diingat ulama besar Mesir yang mengepalai 
kawan-kawan mengkafirkan Muhammad Abduh iaitu as-Sayyid 
Taufiq al-Bakri! Yang ketika itu menjadi Naqib al-Isyraf di 
Mesir. Tidak lama sesudah beliau mengkafir-kafirkan itu 
beliau pun ditimpa sakit otak dan masuk rumah sakit gila. Dan 
bertahun-tahun lamanya beliau yang mulia itu tinggal di dalam 
rumah sakit. Barangkali sebabnya ialah kerana “taikiyatudh- 

dhamir” (tekanan perasaan halus) kerana mengkafir-kafirkan 
sesama Islam. 


Setelah lebih daripada 20 tahun di dalam rumah sakit, 
beliau pun sembuh dan keluar. Maka ketika ditanyai orang 
masih tetapkah beliau menghukum kafir Syeikh Muhammad 
Abduh, dengan air mata berlinang-linang beliau menyatakan 
bahawa tuduhannya itu adalah salah, dan Syeikh Muhammad 
Abduh tidak kafir. Tidak beberapa hari setelah beliau mengakui 
kesalahan itu beliau pulang ke rahmatullah! 


Tetapi alhamdulillah setelah wafat as-Sayyid Taufig al- 
Bakri itu tidaklah ada seorang pun daripada kaum-muda, baik 
di Mesir atau di mana-mana, yang mengarang kitab mengatakan 
bahawa as-Sayyid Taufig al-Bakri ketika mati terhulur 
(terjulur) lidahnya satu hasta. Sebagai pernah ditulis oleh 
Syeikh Yusof bin Isrnail al-Nabahani di dalam kitabnya 
“Syawahad al-Hag" terhadap as-Sayyid Jamaluddin al- 
Afghani dan Syeikh Muhammad Abduh. Kerana perbuatan 
demikian pada pengajian kaum-muda adalah yang sehina-hina 
perbuatan yang tidak patut dilakukan oleh seorang yang 
mengerti akan al-akhlak al-Islamiyah. 


Di sini samahah al-mufti menyerumpunkan sekali lagi 
di antara Abu Zaid (namanya yang sebenar ialah Muhammad 
Abu Zaid! Tetapi tuan mufti tidak mahu menulis nama orang 
dengan lengkap) dengan Ahmadiyah. Padahal Syeikh 
Muhaminad Abu Zaid adalah kaum Islam seperti kita percaya 
bahawa tidak ada nabi atau rasul sesudah Nabi Muhammad 
(s.a.w.) sedangkan Ahmadiyah Qadiani itu mengakui ada pula 
nabi sesudah Muhammad, tetapi untuk meragukan orang awam 
maka samahah al-mufti menyamakan keduanya sebab tafsirnya 


sama-sama dibakar. 


Melihat cara-caranya samahah al-mufti sebagai pembela 
kaum-tua di dalam menghentam kaum-muda bagi beliau 
rupanya tidaklah mengapa memukul kaum-muda dengan 
membuat fitnah. Dahulu ketika orang Nastani di Sepanyol 
telah dapat mengalahkan orang Islam, maka pendeta- 
pendetanya mengeluarkan fatwa tidaklah mengapa memakai 
segala jalan. Walaupun dengan memfitnah atau membunuh atau 
menganiayai. Asal saja dapat memusnahkan orang Islam. 
Kerana tujuan mereka ialah membinasakan dan menghapus 
Islam: maka pendeta-pendeta itu telah memakai pepatah “al- 
ghayatu tubar rirul wasilah ” (untuk mencapai maksud, halal 
segala alat untuk mencapainya). 


Sekarang samahah al-mufti rupanya memakai cara-cara 
pula. 


ai 

Asal saja aa dapat dipukul hancur tidaklah 
mengapa berdusta, mengatakan kerana was-was kaum-muda 
10 juta orang Indonesia masuk Nasrani. Tidaklah mengapa 
kaum-muda dihukumkan kafir dan diserumpunkan dengan 
Ahmadiyah, Malahan di dalam keterangan selanjutnya samahah 
al-mufti (menurut “Semenanjung” bilangan 109 itu). “Beliau 
telah mengkafirkan orang-orang Islam yang ingkar akan 
kenajisan daging babi. 


“Ia a - ara 
- 


Beliau Kenaikan Muhammad Abu Zaid kafir sebab 
kitab tafsirnya sama-sama dibakar dengan tafsir kaum 

Ahmadiyah Qadiani. 


Adapun menurut pendapat kaum-muda, tidaklah mustahil 
ada beberapa masalah yang bukan pokok iktikad yang sama 
pendapat kita dengan orang yang bukan seagama dengan kita. 


Orang Yahudi berkhatan. Orang Islam berkhatan. Tetapi 
orang Islam bukanlah Yahudi! Orang komunis berjuang hendak 
membela nasib orang melarat orang Islam pun berjuang hendak 
membela bahkan telah membela nasib orang melarat. Tetapi 
Islam bukanlah komunis. 


Orang Nasrani (Kristian) mempunyai ajaran cintailah 
sesama manusia, orang Islam pun mempunyai ajaran tidak 
beriman seorang kamu sebelum cinta kepada saudaranya 
sebagai cinta kepada dirinya sendiri. Tetapi meskipun sama 
dalam soal cinta, namun orang Islam bukanlah orang Nasrani. 


Karangan Abu Zaid dibakar oleh ulama-ulama besar 
Mesir dan tafsir Ahmadiyah dibakar pula. Tetapi Muhammad 
Abu Zaid bukanlah orang Ahmadi. 


Orang Nasrani di Sepanyol menghalalkan membohong 
dan memfitnah dan menganiaya asal orang Islam dapat 
dimusnahkan. Samahah al-multi membuat khabar-khabar yang 
bohong dan mengkafir-kaltrkan untuk memukul kaum-muda. 
Tetapi samahah al-mufti bukanlah orang Nasrani atau sama 
dengan Nasrani, Na 'uzubillah! 


Begitulah caranya kauwm-muda berfikir? Kaum-muda 
memegang teguh adab al-bahisu kaum-muda memegang 
teguh sikap keadilan. Jangan sampai kebencian kita kepada 
satu orang atau orang satu golongan menyebabkan hilangnya 
keadilan. Menurut sabda Rasulullah, 

A - 2g. á org a 
Sg Jae) 
"Adillah kamu, ia akan mendekatkan kamu kepada 
ketakwaan.” 


- 


LS 


ra 
pa 
yan 


Barangkali ada kawan-kawan yang akan berkata bahawa 
cara-cara yang dipakai oleh samahah al-mufti itu adalah 
caranya kaum-tua. Saya pun yakin bahawa bukanlah semua 
kaum-tua memakai cara-cara samahah al-mufti itu. Dan kalau 
ada pula kaum-muda memaki cara-cara demikian, bukan 
pulalah dia kaum-muda. 


Adapun tuduhannya bahawa kitab Soal Jawab dan tafsir 
karangan Almarhum Hassan Bandung selain daripada 
menyatakan daging bab: tidak najis, pun beliau mengatakan 
bahawa di dalam tafsir itu Ahmarhum Hassan Bandung 
mengikut teori ajaran Darwin dan Freud. 


Pada saya ada tafsir “al-Furgan” Almarhum Ahmad 
Hassan Bandung itu, tebalnya 1256 halaman. Tidak ada satu 
kalimat pun terdapat di sana bahawa Almarhum Hassan 
Bandung mengikuti teori Darwin dan Freud. 


Sebagaimana diketahui bahawa teori Darwin adalah 
mengatakan asal-usul manusia adalah daripada kera, saya balik 
tafsir itu dari awal sampai akhir, terutama dalam hal Adam 
sebagai asal-usul manusia. Almarhum Hassan Bandung 
tidaklah menganut teori Darwin. Dipersilakan pembaca 
membaca tafsir itu dengan teliti supaya nyata bagaimana fitnah 
. dan bohong yang disebarkan oleh mufti, atau jangan dibaca 
sama sekali supaya tetap percaya kepada mufti, walaupun dia 
telah bohong. 

Teori Freud ialah tentang hidup dan berfikirnya manusia 
ini adalah berpokok-pangka! kepada nafsu syahwat semata- 
mata. Freud menamainya Libido dan menurut teori Freud itu 
juga, bahawasanya agama itu hanyalah buatan-buatan manusia 
saja. Dahulu kala manusia-manusia itu jatuh cinta kepada 
ibunya sendiri. Sebab hendak menyetubuhi ibunya, maka 
dibunuhnya ayahnya. Kemudian dia menyesal lalu diperbuatnya 
agama. Samahah al-mufti mengotakan Almarhum Hassan 
Bandung memakai teori itu. Allahu Akbar, Madzlum Almarhum 
Tuan Hassan! Tuduhan bahawa Almarhum Tuan Hassan 
Bandung menafsirkan al-Quran menurut teori Darwin dan 
Freud ini adalah salah satu daripada tiga sebab. 


l. Mufti Johor telah mempelajari benar-benar akan 
kedua-dua teori itu. Maka untuk menjatuhkan lawannya, 
dibuatnyalah fitnah yang sangat besar itu. Kalau ini 
benar maka terus-terang saya berkata bahawa selama 
saya hidup belumlah pernah saya bertemu orang yang 
sampai seperti ini rendah mutu akhlaknya. Kalau ini 
benar sudah lama orang ini tidak berhak lagi dijadikan 
mufti daripada sebuah kerajaan Islam. Kerana sudah 
terang dia ini tukang fitnah yang amat besar. 


2. Mufti tidak tahu apa itu teori Darwin dan Freud, hanya 
didengarnya dari orang lain saja. Maka dengan 
pengetahuannya yang dangkal itu dicubanya 
menimpakan tuduhan kepada lawannya, Kalau ini benar, 
maka buat zaman sekarang tidaklah sesuai lagi orang 
seperti ini akan dijadikan mufti. Sebab tidak sesuai 
kejahilannya dengan jawatannya. 


3. Barangkali wakil “Semenanjung” yang datang kepada 


beliau telah menuliskan perkataan beliau atau sengaja 
hendak mengadu-adu di antara ulama Islam. Kalau yang 
ketiga ini benar, kita sayangkan bahawa mufti tidak 
menyusuli suatu keterangan untuk membantah catatan 


- 


wartawan “Semenanjung” itu. 


Meskipun demikian saya berdoa kepada Tuhan moga- 
moga yang ketiga inilah yang benar. 


Sedikit penjelasan, saya sendiri tidaklah selalu 
sefahaman dengan Almarhum Tuan Hassan Bandung dan pernah 
pula kami bertukar-tukar (ikiran. Tetapi kerana pertikaian 
fikiran itu tidaklah sampai kami kafir mengkafirkan atau 
membuat fitnah yang bukan-bukan. Dan pernah pula faharn saya 
disetujui oleh samahah al-multi Johor. laitu tentang wajibnya 
umat Melayu memelihara baik-baik huruf Jawi. Demikianlah 
tiap-tiap orang yang berfikir kadang-kadang bersesuai 
fahamannya di dalam satu masalah dan bertikai di dalam 
masalah yang lain. 


Dari hal tcor: Darwin yang saya sebutkan tadi (asal 
manusia daripada kera) maka ulama Islam yang mula-mula 
sekali membantahnya ialah as-Sayyid Jamaluddin al-Afghani 
guru Syeikh Muhammad Abduh dengan bukunya “Ar-Raddu 
Ala Dahriyyin”. Dan pada waktu bantahan dikeluarkan datang 
pula seorang ulama yang menjadi pegangan kaum-tua bernama 
Syeikh Yusof al-Nabahani mengatakan bahawa as-Sayyid 
Jamaluddin al-Afghani itu kafir. Dan Sayyid Jamaluddin itu 
adalah scorang di antara ulama ikutan kaum-muda sekarang 
datang pula Mufti Johor menuduh seorang kaum-muda 
mengikuti teori Darwin! Menurut pengetahuan saya belum ada 
dari pihak kaum-tua mengeluarkan karangan untuk membantah 

fahaman Darwin dan Freud dengan dasar ilmiah. Kepada ini 
kaum-tua hanyalah mengkafir-kafirkan orang. 


Adapun Almarhum Hassan Bandung (sekarang Hassan 
Bangil) adalah seorang ulama yang telah mempergunakan 
segala tenaganya untuk memberi keterangan agama kepada 
kaum Muslimin. Ada kitabnya Pengajaran Shalat, Soal 
Jawab, Tafsir al-Quran, Bantahan Atas Gerakan-gerakan 
Kebangsaan yang Tidak Berdasarkan Agama, Bantahan 
Atas Ahmadiyah Baik Kadianinya atau Lahorenya. Dan 
dikarangnya juga kitab “At-Tauhid” dan kitab-kitab lain. Beliau 
pun pernah mengeluarkan majalah bernama “Pembela Islam” 
kemudian itu “al-Lisan” namanya kemudian itu majalah 
“Kritik” dengan usaha-usahanya itu tersiarlah ilmu agama 
kepada awam. Sangat besar facdah usahanya itu bagi menambah 
pengertian orang terhadap Islam, Terutama orang-orang Islam 
yang telah belajar pada sekolah-sekolah Belanda atau Inggeris 
yang tidak mengerti lagi belok-belok agama. 


Lantaran usaha beliau itu pula tahulah orang bahawa ilmu 
agama itu tidaklah hanya hak kepunyaan satu golongan khas. 
Dan tidak boleh diketahui kalau tidak dengan perantaraan 
beliau. Maka terbukalah mata orang dan tahulah dia membantah 
mana yang difikirnya tidak benar. Tetapi oleh kerana Aimarhum 
Hassan Bandung (Bangil) itu bukan seorang nabi nescaya ada 
juga kesalahan dan kelemahannya, dia suka mengkritik dengan 
berterus-terang atas orang yang pandangnya bersalah dan 
kritikannya itu. tajam dan pedih. 


Kawan-kawannya yang sefahaman kadang-kadang 
dihentamnya juga dengan kritikannya. Sehingga kalau kawan- 
kawannya itu mempunyai jiwa yang kecil, mahulab timbulnya 

renggang dengan dia tetapi di dalam pergaulan sehari-hari 
adalah beliau itu seorang yang murah hati dan tawaduk. 
Menghormati tamu dan lapang dada ghirahnya atas agama 
Islam sangat kuat kalau dilihatnya yang salah dari berani 
menentang tulisan, tetapi tidak mengkafir-kafirkan orang dan 
berani pula dia berhadapan dengan orang itu pada suatu majlis 
yang memakai hakim. 


Khabarnya konon tatkala dia datang ke Malaya pada tahun 
1954 dia ingin sekali hendak berjumpa dengan Tuan Haji 
Ahmad Fuad bekas Yang Di-Pertua “Persatuan Islam Se- 
Malaya”. Padahal dikenali orang bahawa Tuan al-Haj Ahmad 
Fuad adalah scorang ulama muda berfaham tua yang 
menentangnya. Dia hendak berjumpa untuk bersilaturahim 
semata-mata. Tetapi Tuan al-Haj Ahmad Fuad ada keberatan 
menerinia kedatangannya. 


Beberapa tahun yang lalu ada seorang pemuda Indonesia 
mengakui dirinya telah keluar daripada agama Islam. Dan dia 
mengakui Tuhan Allah tidak ada. Nama pemuda itu Suradal. 
Dan dia menentang ulama-ulama Islam bermujadalah dan 
berdebat. 


Tidak ada ulama kaum-tua menunjukkan suka menjawab 
tentangan Suradal ini kerana mereka tidak ada alat senjata buat 
menghadapi. “Suradal kafir” habis perkara. Dan kaum ulama 
kaum-muda pun tidak ada, sebab memandang bahawa Suradal 
hanyalah seorang pemuda yang miring otak. Tetapi Almarhum 
Tuan Hassan Bandung menjawab 1entangannya itu maka 
diadakanlah majlis debat di Jakarta, dihadiri oleh orang lebih 
seribu. 

Maka dengan gagah dan congkak pemuda itu 
mengeluarkan segala pokok dan taruhannya mula-mula seakan- 
akan dia yang benar, tetapi setelah segala tentangan itu 
ditangkisnya Almarhum Tuan Hassan dengan mantiq yang lebih 
tinggi, habislah pokok taruhan pemuda itu, tidak dapat berkutik 
lagi. Sehingga debat tidak dapat diteruskan sebab dia segera 
telah kalah. Orang ramai menjadi jengkel seekor semut 
melawan gergasi. Inilah Almarhum Tuan Hassan yang dikafir- 
kafirkan oleh Mufti Johor itu. Dan di Malang, Jawa Tiniur ada 
pula seorang pemuda lain, yang berfahaman demikian pula. 
Bersoal jawab pula dengan Almarhum Tuan Hassan. 
Kesudahannya pemuda itu tunduk dan kembali menjadi orang 
Islam. 


Muridnya yang terkenal ialah pemimpin Islam yang 
namanya terkenal seluruh dunia dan menjadi Ketua Kongres 
Islam di Damsyik pada tahun 1956 iaitu Muhammad Natsir 
dan muridnya seorang lagi ialah saudara Muhammad Isa 
Anshari musuh nombor satu dari orang komunis di Indonesia, 
itulah Almarhum Hassan Bandung! Inilah yang dikafirkan oleh 
samahah multi. 


Saya sendiri tidak selalu sefahaman dengan Alraarhum 
Hassan Bandung dan saya bukan muridnya. Tetapi saya dididik 
oleh guru-guru saya bersikap adil dan membela orang 
teraniaya. Apabila mufti Johor menuduh Almarhum Hassan 
Bandung memakai teori Darwin dan Freud, maka saya lihatiah 
suatu tikaman yang sangat curang. 

Di dalam tarikh Islam bertemu ulama Islam menyerupai 


Almarhum Tuan Hassan Bandung itu, iaitu penyuka mazhab al- 
Zahiri yang terkenal Ibnu Hazm an-Andalusia: penanya tajam 


tikamannya hebat tetapi tidak ada ulama di zamannya yang tidak 
mengakui akan luas jimunya. Seketika dianjurkan membakari 
kitab-kitabnya, dia berkata, “kitab-kitabku boleh tuan-tuan 
bakar walaupun kitabku dibakar, namun ilmuku tetap dalam 
dadaku.” i 


Dan sedikit orang yang tahu bahawa Almarhum Tuan 
Hassan itu adalah dilahirkan di Semenanjung Tanah Melayu. 
Ada orang yang berkata bahawa sampai sekarang beliau belum 
mengambil sijil kewarganegaraan Indonesia. 


Mengkafirkan orang yang ingkar akan najisnya daging 
babi 


Menurut berita di dalam “Semenanjung” itu pula 
samahah al-mufli mengkafirkan orang-orang Islan yang 
ingkar dan kenajisan daging babi. 

Sekarang saya mohon bertanya kepada samahah al-mufti 


2... III NA 

Asy-Syathibi menyatakan di dalam al-Muwafagah 
bahawasanya Imam Malik tidak memakai akan hadis tentang 
wajibnya membasuh bejana tujuh kali dan sekalinya dengan 
tanah kerana hadis ahad itu berlawan dengan ayat al-Ouran: 


2 2 îr 32 2. 


Yakni tentang bolehnya dimakan binatang buruan halal 

yang bekas digigit oleh anjing pemburu. Al-Imam Malik 
berkata: 


ANGSANA A an ai Ao. 7 

alel FS AS elang Sh 
“Boleh dimakan binatang buruannya mengapa 
dibenci air ludahnya?” (Rujuk, Surah al-Maidah: 4) 


Jadi al-Imam Malik berpendapat air ludah bekas jilatan 
anjing tidak najis, padahal hadis bejana itu menunjukkan najis. 


Dan Almarhum Tuan Hassan Bandung dan Abu Bakar 
Asya'ari dan lain-lain berpendapat daging babi pula tidak najis. 
Padahal orang menghukumkan najis hanya kerana digiaskan 
kepada hadis bejana, kerana tidak ada pula nas sendiri daripada 
hadis yang menyatakan wajib dibasuh 7 kali, sekalinya dengan 
tanah kalau bejana dijilat babi. Sekarang saya bertanya, “Kalau 
samahah al-mufti menghukumkan kafir orang yang 
menyatakan daging babi tidak najis, bagaimana dengan ijtihad 
Imam Malik yang menyatakan pula bahawa air ludah anjing 
tidak najis, padahal ada hadisnya? Apakah al-Imam Malik kafir 
juga? Atau lebih kafir dari Almarhum Hassan Bandung? Kalau 
samahah al-mufti berani menyatakan al-Imam Malik kafir! 
Maka pembaca yang arif bijaksana akan maklum kata-kata apa 
yang akan saya katakan terhadap orang yang memakai pangkat 
mufti ini!” 

Pastilah samahah akan menjawab, “Tidak! Imam Malik 
tidak kafir!” Al-Imam Malik di dalam berijtihad memakai al- 
qias dan maselahatu a'mmah dan gai 'dah a'mmah dan 
terkadang beliau meninggalkan khabar ahad. Maka oleh sebab 
hadis bejana itu adalah hadis ahad, sedangkan ayat al-Quran 
tentang binatang buruan dibawakan anjing dengan mulutnya 

itu adalah al-asal, maka beliau dahulukanlah al-asai daripada 
khabar. Sebab ayat al-Quran adalah qathi dan al-khabar itu 
adalah zanni. Dan yang qathi didahulukan daripada yang zanni. 
Tentu beliau akan mengatakan bahawa bukan pada masalah itu 
saja al-Imam Malik mempunyai pendapat sendiri. Beliau pun 
tidak memandang sunah puasa enam Syawal. Beliau pun tidak 
menerima hadis ahad. Beliau pun tidak mengambil hadis: 

“Barangsiapa yang mati meninggalkan puasanya, 
hendaklah dilunaskan oleh ahli warisnya”. 
Dan ada lagi masalah-masalah lain. 


Jadi kalau Imam Malik tiada kafir oleh kerana tidak 
memakai hadis bejana. Kerana berlawan dengan ayat buruan, 
mengapa Almarhum Hassan Bandung dan Abu Bakar Asya'ari 
dan lain-lain jadi kafir? Padahal tentang rajasa di dalam al- 
Quran itu tidaklah sefahaman ulama bahawa ertinya ialah najis 
semata-mata. Boleh juga bererti kotor dan jijik? Teranglah 
bahawa masalah ini masalah ijtihad-ijtihad yang telah ada sejak 
dahulu. Saya pun tidak dapat menuruti al-Imam Malik di dalam 
perkara ini, kerana saya memandangnya dari segi lain! Saya 
pun tidak sependapat dengan Almarhum Tuan Hassan Bandung 
dan Abu Bakar Asya'ari di dalam perkara ini, “Ijtihad tidak dapat 
disanggah dengan ijtihad pula!” 

Tetapi saya keberatan menuduh-nuduh orang kafir! 
Kerana di dalam kitab-kitab hadis dan fikah sudah ada “babur 
riddah” yang menuliskan syarat-syarat yang dapat 
menyebabkan orang jadi kufur dan hukum yang mengkufurkan 

orang lain! Agama ada mempunyai batas-batas dan kesopanan 
yang tidak boleh kita lampaui. 

Di sini sava tepaskan bahawa al-fadhil Abu Bakar 
Asya'ari adalah seorang Muslim as-sunni as-salafi. Saya 
berkata dengan mengingat tanggungjawab saya di hadapan 
Allah! 

APAKAUM-TUA . 
DAN APA KAUM-MUDA 


Sudah berlarut-larut kita bicara “kaum-tua, kaum-muda”. 
Padahal menurut ilmu inanthiq hendaklah sebelum membica- 
rakan suatu masalah kita membuat “had” atau jangka ukuran 
daripada suatu kata, Supaya dapat meletakkan tasyawwur dan 
tasdignya. Maka jika kita lihat kepada perintah, amatlah kabur 
perbatasan kaum-muda itu. 


Orang yang diberi cap kaum-muda pada umumnya, 
hendak kembali kepada hulu agama, taitu kitab Allah dan sunah 
Rasulullah dan kaum-tua hendak bertahan kepada pada taqlid 
kepada ulama-ulama yang datang di belakang. Kaum-muda 
memegang mazhab asy-Syafie yang asli, iaitu, “Tiza sah al- 
hadis Jahua mazhabi” (Apabila sahih hadisnya itulah 
mazhabku) sedang yang dikatakan kaum-tua setia memegang 
al-tuhfah dan al-nihayah dan minhaj, yang dikarang orang 
beratus tahun di belakang Syafie sendiri. 


Kalau kita lihat keadaan dan kita bandingkan dengan 
namanya dalam bahasa lain nyatalah salahnya pengertian ini. 
Yang dikatakan kaum-muda sekarang itulah yang patut disebut 
kaum-tua. 

Al-Quran membebaskan berfikir (afala tatafakkarun) 
dan memakai akal (afala ta 'gilun). Rasulullah demikian pula. 
Imam-imam yang empat melarang taqlid. Golongan yang 
disebut kaum-muda itu berpegang dengan yang demikian. 
Padahal golongan yang disebut kaum-tua berpegang dengan: 
gala ar-Ramii, gala ar-Rafie, gala Ibnu Hajar! 


Menurut lughah yang dipakai di dalam bahasa Inggeris, 
golongan yang berpegang pada pokok yang asal itu disebut 
orthodoks ertinya golongan tua. 


Menurut Jughah yang dipakai dalam bahasa Arab dinamai 
“Mazhab Salaf” dan salaf itu erlinya nenck-moyang yang 
dahulu-dahulu. Lawannya ialah al-khalaf. Di Mesir golongan 
Muhammad Abduh dinamai mazhab al-salaf, orang Wahabi di 
Tanah Arab supaya dirinya juga Mazhab al-Salaf: ertinya 
semuannya kaum-tua. Inilah suatu pengertian yang salah yang 
berlaku di negeri kita selama 50 tahun. Maka tukang-tukang 
bidaah, tukang khurafat, tukang menambah-nambah tiang 
agama atas tiangnya yang asli sepatutnyalah digelarkan kaum- 
muda. Dan yang hendak langsung berpegang dengan asal dan 
hulu agama, sepatutnya bergelar kaum-tua! Dan kaum-tua dan 
kaum-muda di Indonesia dan Malaya dan Siam sudah taglid 
saja kepada erti yang salah 50 tahun lamanya. 


Adapun saya sendiri tidaklah keberatan didakwa kaum- 
tua, sebab yang paling tua di dalam Islam ialah al-Quran dan 
Sunah Rasul yang muthi 'ah dikatakan kaum-muda pun boleh, 
sebab telah terbiasa begitu. Tetapi jika saya katakan orang Islam 
saja tidak kaum-tua, tidak kaum-muda, itulah yang lebih baik. 
Saya sefahaman dengan pangkal kata mufti, tidak ada berkaum- 
kaum seperti itu di dalam asal Islam. 

Kaum-muda kaum-tua pun tidak dapat diukur pada umur. 
Ada scorang tua yang umurnya telah 90 tahun dan wafat di 
dalam usia lebih 90 tahun, di dalam usia setua itu dia masih 
dia masih mengeluarkan “risalah penebas atas bidaah-bidaah 
di kepala batas” yang isinya menegakkan sunah Rasul. laitu 
al-Syeikh Tahir Jalaluddin. Ada seorang pemuda di bawah umur 
20 tahun, padahal dia tidak mahu berpegang kepada sunah 
Rasulullah! Dia hanya berkeras mempertahankan apa yang 
telah diterima daripada nenek-moyangnya! Tak mahu 
berganjak, siapakah di antara keduanya yang kaum-tua, siapa 
yang kaum-muda? 


Oleh sebab itu, pada hakikatnya tidaklah ada faedahnya 
kita memakai segala gelaran atau nama yang akan 
mendatangkan ragu atau perpecahan. Sebagai sabda Tuhan di 
dalam al-Quran: “Wala tanabazhu bilaigab” ertinya janganlah 
kamu bersenda-senda pada gelaran-gelaran. Dan kadang- 
kadang saya melihat pujian Rasulullah kepada kaum-muda. 
laitu anak-anak muda yang hatinya terpaut teguh kepada masjid. 
Sebelum waktu masuk dia telah iktikaf. Kadang-kadang saya 
lihat pula pujian kepada kaum-tua bahkan perempuan tua. 
Baiklah beriman dengan “imanul a jaiz” kata Rasulullah! Iman 
perempuan tua yang dengan tunduk tafakur mendengarkan 
pelajaran dan tidak berpaling kepada yang lain! 


Kadang-kadang saya melihat orang berani dan gagah 
memperdebalkan agama. Dia menyelidiki suatu hukum. Kata 
orang hukum itu adalah haram. Dan menurut penyelidikannya 
hanyalah makruh. Sebab hanya makruh lalu dikerjakannya! Dan 
kata orang satu perkara lain hukumnya wajib, menurut 
penyelidikannya hukum itu hanya sunah. Oleh sebab hanya 

sunah tidak dikerjakannya lagi. Pendeknya sejak dia pandai 
berhujah agamanya ringan! 


Kadang-kadang saya melihat penduduk kampung yang 
teguh beragama. Dipimpin oleh lebai di kampung itu 
bersungguh-sungguh menjaga waktu yang lima. Pukul lima pagi 
tabuh sudah dipukul memanggil orang shalat. Lelaki 
perempuan semua berduyun-duyun datang ke surau. Maka 
terjadilah perpecahan di kampung itu. Kerana datang seorang 
pemuda mengatakan bahawa memukul tabuh (bedok) itu adalah 
bidaah, tidak berasal dari Rasulullah. 


Kadang-kadang orang bertengkar, apakah melafazkan 
ussalli bidaah atau sunat. Tetapi orang tidak berupaya lagi 
memanggil umat yang masih bernama Islam, yang bukan saja 
menegakkan ussalli, tetapi telah meninggalkan shalat sama 
sekali! 


Selama kita bertengkar-tengkar berkaum-tua berkamm- 
muda, agama kita telah terserang dari segala penjuru. Kita 
banyak melihat al-alimin ghafilin (orang yang alim tetapi 
lalai) dan melihat pula al-jahilin al-munsikin (orang yang 
bodoh tetapi kuat beribadat). Ini belum kita tilik! 


Kadang-kadang kita telah berdengki-dengkian, sehingga 
musuh mudah benar memecah-belahkan kita. Apa guna 
berkaum-tua, apa guna berkarn-muda. Berkaum Muslimin 
saja lebih baik! 

Melihat bahaya-bahaya yang mengancam Islam, baik dari 
pada pihak Nasrani dengan kegiatannya, atau dari pihak 
mulhidin dengan keteguhan diayahnya pernahlah di Mesir 25 
tahun yang lalu ulama-ulama mengadakan perkumpulan yang 
khas menghadapi bahaya itu. Seorang ulama muda yang 
bernama as-Syeikh Hassan al-Banna menemui syeikh-syeikh, 
baik golongan tua atau golongan muda. Mula-mula didatangi 
as-Syeikh Yusof al-Dahlawi seorang ulama golongan tua di 
al-Azhar. Sangat termakan dan terfaham oleh beliau anjuran 
anak muda itu, dan merasa perlulah as-Syeikh Yusof al-Dahlawi 
akan adanya satu jibahah (pertahanan) untuk membendung 
bahaya al-had itu. Lalu dicatat nama-nama ulama yang patut 
bersatu padu di dalam badan itu: as-syeikh fulan! Dan as- 
syeikh fulan dan as-syeikh fulan! Kemudian Hassan al-Banna 
mencadangkan suatu nama, “Bagaimana dengan as-Sayyid 
Rasyid Ridha?” Dengan serta-merta as-Syeikh Yusof al- 
Dahlawi menjawab, “Itu amat mustabak! Itu amat penting. As- 
Sayyid Rasyid Ridha tidak boleh ketinggalan di dalam 
perjuangan ini. Beliau mesti dimasukkan. Perselisihan saya 

dengan beliau bukanlah pada pokok, hanya pada ranting (furu”) 
masalah. Beliau adalah seorang ahli yang berkelayakan untuk 
bersama-sama kita menghadapi bahaya ini” Ketiga-tiga ulama 
itu telah wafat, as-Sayyid Ridha, as-Syeikh Yusof ad-Dahlawi, 
as-Syeikh Hassan al-Banna rahima-humullah. 


Bilakah agaknya hal serupa demikian akan bertemu di 
Indonesia dan Malaya? Kemudian itu (1931) berjumpalah 
ulama-ulama dan zu'ama al-Islam di Palestin. Di antaranya 
ialah ulama sunni yang masyhur as-Sayyid Amin al-Husaini 
dan ulama Syiah yang bergelar mujtahid di dalam mazhab 
mereka: as-Syeikh Muhammad Hussein al-Kasyful Ghita. 
Maka datanglah waktu shalat di Masjid al-Aqsa, maka 
diimamkan oranglah ulama Syiah yang besar itu! 


Di Mesir sekarang berdiri sebuah perkumpulan 
bernama: Al-jamiyatul takrib baina mazahabil Islamiyah”. 
Pada ziarah saya yang pertama (1950) ketuanya talah AH 
“Ajubah Basya dan sekretariat amnya as-Sayyid Muhammad 
Taqi al-Gummi daripada mazahabal-Syiah”. Dan mereka 
mengeluarkan majalah bernama “Risalatul Islam” dan cogan 
mereka ialah ayat, 

“Ini semuanya adalah umatmu, umat yang satu. Dan 
aku adalah Tuhanmu, sembahlah Aku.” 


> 


Bilakah akan bertemu yang demikian itu di negeri kita? 


Patutlah kita bersyukur oleh kerana di negeri kita 
(Indonesia, Malaya, Siam dan Filipina) umat Islamnya pada 
pihak geografi adalah satu mazhab belaka, mazhab ahlus sunah 
wal jamaah, tidak ada orang Syiah di sini. Walaupun diadakan 
tuduhan-tuduhan, tidak ada Khawarij di sini walaupun dibuat- 
buatkan fitnah, Kaum-muda pun bermazhab Syafie, kerana 
mercka berpegang dengan gaul Syafie: 

ea 5 Ca m2 Is) 

Pada akhir tahun 1957 dan awal tahun 1958, berkum- 
pullah ulama-ulama dan ahli fikir Islam di Lahore, Pakistan 
atas undangan pemerintah di sana. Datanglah wakil ulama dari 
seluruh mazhab dari seluruh alam Islam. Ada mazhab Syafie, 
Maliki, Hanafi dan Hambali dan ada ulama Syiah. Al-Hakir 
pun dijemput orang pula meskipun al-hakir mengakui bahawa 
belum magamnya duduk bersama-sama orang besar-besar. Al- 
hakir kabulkan jemputan itu kerana hendak melihat wajah orang 
besar-besar Islam. Ingin mengambil ajadah dan istifadah. 
Pada waktu dibincangkanlah 10 masalah besar tentang 
pembangunan Islam, tentang ijtihad dan taqlid, tentang sikap 
Islam menghadapi perkembangan kebudayaan Barat, tentang 
hal tanah dan lam-lain. Seluruh ulama-ulama itu sefahaman 
(ijmak) tentang perlunya memakai ijtihad kerana banyak 
masalah-masalah baru yang harus dihadapi dengan pandangan 
hidup kita sebagai Muslim. 

Cuma satu saja suara yang meningkah, yakni suara Tuan 
Syeikh Ismait bin Yahya dari Bangkok, Siam yang 
mempertahankan taglid! Tetapi tidak ada orang yang 
menentang beliau atau menuduhnya “kaum-tua” atau “kaum 

kolot”, “jumud” kerana baiknya suasana ikhwatul Islamiyah 
dalam rapat itu. 


Ketika selesai as-Syeikh Ismail membacakan “kertas 
kerjanya” mempertahankan taqlid dan tidak ada yang 
membantah. Maka ternyatalah saya kepada as-Syeikh 
Muhammad Abu Zahrah ustaz asy-syari'atu bi kulliyati 
hugugi bi maji'atil gahirah “Tidakkah perlu diadakan 
munagasyah terhadap faham beliau itu?” Syeikh Muhammad 
Abu Zahrah menjawab, “Biarkan sajalah! Kerana beliau telah 
memakai hak kebebasan menyatakan fikiran. Apalah gunanya 
kita munagasyah pada perkara yang telah ditinggalkan zaman?” 
setelah itu orang pun terus menyatakan pendapat tentang 
mustahaknya ijtihad di zaman sekarang. 


Besoknya as-Syeikh Ismail diberi kehormatan menjadi 
pengerusi rapat. Tetapi rapat hari itu tidak lagt munagasyah 
perkara ijtihad. Pada pembukaan rapat itu as-Syeikh Ismail 
menyatakan lagi bahawa taglidtah yang wajib dijadikan 
pegangan dan janganlah melakukan ijtihad, rapat diteruskan 


Gan orang pun langsung munagasyah dalam masalah yang lain. 
P. © 


Rupanya masalah yang beliau pertahankan tidak lagi 
“masuk hitungan!” Dan taqlid sudah habis masanya! Di antara 
ulama yang hadir ialah Syeikhul Islam dan mufti Syafieyah 
dari Iran. Dan as-Sycikh Bahjah Baithar ulama besar dari Syam, 
as-Syeikh Dr. Muhammad Abdullah Druze dari Mesir yang 
wafat ketika rapat masih berlangsung dan Maulana Abu "Ala 
Maududi dan Maulana Abdul Aziz Maimun dari Pakistan. As- 
Syeikh Muhammad Muntashar al-Kitan! dari Maragas, as- 
Syeikh Abdulhamid al-Khatib asy-Syafie al-Makki dari Saudi 
Arabia dan lain-lain. Sesuailah fahaman semuanya atas ijtihad 


dan tatkala ada yang masih membela taqlid (satu orang) tidaklah 
ada yang menyambut. | 


Maka teringatlah saya akan as-Sayyid Wagur, as-Sayyid 
Alwi bin Tahir al-Haddad dan sahabat saya as-Sayyid Yusof 
Zawawi dan sahabat saya as-Syeikh Ahmad Mahar dan al-Fadhil 
Fadhullah Suhaimi dan al-Fadhil Abu Bakar Asya'ari dan lain- 
lain di Malaya. Saya tahu Malaya tidak kekurangan ulama. Lalu 
saya bertanya kepada Tuan Afadhil Hussein pengerusi 
pertemuan itu, mengapa Malaya tidak dijemput, dengan minta 
maaf beliau menjawab bahawa waktu pertemuan hendak 
direncanakan Malaya belum lagi merdeka! Maka berharaplah 
saya moga-moga pada pertemuan yang akan datang di Kahirah, 
hadirlah shabibul! samahah awal tadhil dari Malaya dan jika al- 
hakir dijemput orang pula, alhakir pun berusaha hendak hadir 
kerana ingin hendak igtibasi min nurihim (bermandi diri 
dengan cahaya mercka!). 


Dan bagi beliau-beliau pun terbukalah pengalaman baru, 
bahawa di luar negeri orang sudah lebih maju kembali kepada 
dasar hidup kita “inna hazihi ummatukum ummatan 
wahidan” dan kalau sekiranya samahah al-mufti negeri Johor 
dapat hadir di dalam majlis demikian nanti, nescaya dapatlah 
beliau mengemukakan “kertas kerja” bagi mempertahankan 
taglid, supaya ulama-ulama yang telah sesat disuruh rujuk 
kembali kepada kebenaran! Dalam perjumpaan itu pula saya 
dapat bertemu dengan asy-Syeikh Sayyid Muhammad Syeikh 
al-Islam dan mufti asy-Syafie pada kerajaan Iran (Parsi). 
Almaklum bahawa kerajaan Iran adalah bermazhab rasmi Syiah 
daripada Imamah Atsariyah. Samahah al-mufti itu bertanya 
kepada saya apa mazhab di negeri tuan. Saya menjawab 

“Umumnya asy-Syafie!” 


Muka beliau kelihatan gembira. Lalu dia bertanya, berapa 
semuanya? “Serta-merta saya menjawab, Indonesia 74 juta, 
Malaya 3 juta, di Siam 2 juta, di Filipina 3 juta, jumlah 82 
juta,” 

“Apa kata tuan?” Tanyanya pula. 


Saya ulangi sekali lagi, “Indonesia 74 juta, di Malaya 3 
juta, di Siam 2 juta, di Filipina 3 juta, jumlah 82 juta!” 


“Syafie semuanya?” 
“Syafie semua,” jawab saya. 


“MasyaAllah! MasyaAllah! Kami yang bermazhab Syafie 
di daerah di Iran hanya kurang lebih 3 juta, semuanya bangsa 
Kurdi, saya orang Kurdi. Shah Iran mengangkat saya jadi mufti 
dari 3 juta kaum Muslimin di Kurdistan yang bermazhab 
Syafie.” 


Sangatlah terharu beliau mendengar jawapan saya itu. 
Hampir dia menangis kegirangan. Untuk menguatkan 
keterangan saya, lalu saya sambung pula “Cubalah 
samahatukum lihat kerajaan Saudi Arabia itu, as-Sayyid 
 Abdulhamid al-Khatib. Ayahnya ialah orang Melayu, Indonesia, 
Jawi, Minangkabau, dia imam dan khatib mazhab asy-Sayfie 
di masjidil-haram di Mekah!” 


Ketika itu ada Sayyid Abdulhamid al-Khatib tidak jauh 
daripada kami. Multi itu bertanya dengan tercengang, “Apakah 
beliau bukan orang Arab?” 

“Sekarang dia orang Arab! Samahah al-multi lebih tahu 
daripada saya bahawa kebangsaan Islam lebih tinggi daripada 

kebangsaan buatan sekarang!” . 
“Bilasyak! Bilasyak!” Kata beliau. 
“Marilah kita datang kepada beliau!” kata saya pula. 
“Marilah!” Jawab beliau dengan gembira. 


“Tetapi sebelum pergi kepada beliau, saya akan 
peringatkan kepada tuan mutti dahulu satu hal.” 


“Apakah itu?” Tanya beliau. 


“Multi mengatakan tadi bahawa mazhab asy-Syafie 
adalah mazhab orang Kurdi, maka ketahuilah pulalah oleh 
samahah al-mufti bahawa ibu Abdulhamid al-Khatib itu adalah 
perempuan Kurdi, mazhab yang sama di antara orang Indonesia 
dengan Kurdi di Mekah. Mempertemukan jodoh dua makhluk, 
dan zahirlah Abdulhamid al-Khatib.” 


Dengan sangat gembira asy-Syeikhul Islam as-Sayyid 
Muhammad menemui as-Sayyid Abdulhamid al-Khatib. 
Sayalah yang memperkenalkan di antara mereka. Dan cerita 
saya ditambah dan dijelaskan lagi oleh as-Sayyid Abdulhamid 
al-Khatib. Beliau menggeleng-gelengkan kepala bahawa di 
negeri Timur yang jauh ada kaum semazhabnya 82 juta 
banyaknya. Di malam perpisahan, sehari sebelum kami bersurai 
dan akan pulang ke negeri masing-masing, beliau menjumpai 
saya dan berkata, “Dapatkah kiranya pemerintah Indonesia 
menjemput saya menziarahi negeri tuan?” Saya menjawab: 
“Akan saya ikhtiarkan, insyaAllah.” 


Dan sampai di Indonesia saya bicarakanlah dengan 
Menteri Agama Kiyai al-Haj Elias yang beliau itu daripada 
Jemaah Nahdhatul Ulama (NU), perkumpulan Islam yang teguh 

memegang mazhab Syafie beliau menjawab, “Akan saya 
ikhtiarkan insya Alllah.” 


Barangkali ada orang akan bertanya, “Apakah Almarhum 
Tuan Hassan Bandung yang telah mengakui terus-terang tidak 
bermazhab termasuk juga dalam yang 82 juta itu?” 


“Betapa tidak? Bukankah beliau berpegang dan 
berpendirian dengan pula Syafie iiza syah al-hadis fahua 
mazahabi?” Apakah saya mesti menjemur ikan busuk di tengah 
jalan, lalu saya katakan di luar negeri bahawa kami di Indonesia 
berpecah-belah? Bahawa kami di Malaya ada kaum-muda ada 
kaum-tua? Bahawa segolongan daripada kami sedang 
mengkafirkan yang lain? Bahawa segolongan daripada kami 
menuduh kaumnya merosak tiang-tiang Islam? Tidak. 


Saya bukanlah katak di bawah tempurung. Bagaimana jua 
pun, semuanya adalah kaumku saya akan shalat menjadi 
makmum di belakang mufti Johor shahibul samahah awa! 
fadhilah as-Sayyid Alwi bin Tahir al-Hadad dan di belakang 
Almarhum Tuan Hassan Bandung dan di belakang al-Ustaz Abu 
Bakar Asyaari dan di belakang al-Ustaz Fadhullah Suhaimi. 


Pada hemat saya pada zaman sekarang adalah zaman 
menyatukan kekuatan. Dunia bukan surut ke belakang tetapi 
maju ke muka. Fahaman yang sempit dan hati yang penuh 
kebencian tidaklah dapat dibawa ke tengah medan. Dan saya 
pun takut mengkafir-kafirkan sesama Islam. Sebab Rasulullah 
bersabda: 


F - 


SE ya Kan IS 

“Barangsiapa yang mengkafir-kafirkan sesamanya 
Islam dialah yang kafir” 


Dan yang menetapkan seorang kafir bukantah mufti 
Johor! N 


Kita akan dapat bersatu atau hormat-menghormati 
walaupun fahaman berbeza-beza. Asal kita berhati terbuka dan 
tidak hendak menang sendiri saja. Apabila seorang yang 
dipandang ketua bermudah-mudah saja menuduh orang lain 
dengan tuduhan yang bukan-bukan, tandanya nilai hormat orang 
kepadanya akan turun. Dimisalkan seorang mufti di dalam 
negeri Johor memerintahkan fatwa menuduh orang lain kafir 
hanya kerana berlainan pendapat dalam perkara khilafiah, 
belum tentu semua orang akan turut. Kalau, mufti di Johor 
mengatakan orang kafir belum lapan mufti lagi di Tanah Melayu 
akan sefahaman dengan dia. Apalah harganya suatu fatwa yang 
hanya dapat mempengaruhi orang awam dan hasil dan tidak 
dipedulikan oleh orang yang berilmu? 

Sunguhpun sudah berpanjang-panjang saya menulis yang 
kadang-kadang keras sebagai menentang, nainun saya tidaklah 
menaruh dendam rasa permusuhan terhadap samahah mufti. 
Malahan sebaliknya, iaitu rasa hormat dan kasih kepada orang 
tua menyebabkan saya merasa wajib menyampaikan peringatan 
ini. Dan kalau beliau merasa bebas merdeka mengkafir- 
kafirkan orang, tentu saya merdeka pula untuk menyatakan 
kesalahan beliau. Dengan jalan yang demikian itu akan 
bertambah majulah cara kita berfikir dan berbahas. 


Ada barangkali orang mengi stiradh saya dan berkata: 
“Dato' as-Sayyid Alwi bin Tahir al-Hadad tidaklah menyatakan 
pendapatnya di dalam “Semenanjung” bilangan 109 itu di atas 
nama jawatan beliau sebagai mufti Johor, melainkan di atas 
nama dirinya sendiri!” 


Saya menjawab, “Syukurlah beliau tidak mengkafir- 
kafirkan orang atau membuat khabar bohong berulang-ulang 
di atas namanya sebagai mufti. Lantaran itu pula maka 
tangkisan-tangkisan saya ini masih saya lakukan dengan lernah- 


Jegurun Sori dan 1 Lajur 1 1 1 


lembut. Beliau mengelakkan diri daripada membawa-bawa 
nama jawatan multi boleh jadi adalah kerana terasa di dalam 
hati sanubari beliau bahawa beberapa hal yang akan beliau 
terangkan itu telah diakui tidak dapat dipertanggungjawabkan. 
Kerana meskipun mulut beliau dapat mengarang kata-kata yang 
tidak benar namun hati sanubari beliau tetap membantah. Itulah 
yang di dalam ilmu al-akhlak disebut adh-dhamir. Dan itu 
pulalah yang menyebabkan as-Sayyid Taufig al-Bakri sampai 
sakit otak dan lebih 20 tahun dalam rumah sakit, scbab 
dhamirnya merasa salah mengkafirkan seorang Muslim. Dan 
beliau insaf benar bahawa seorang berjawatan mufti iaitu 
jawatan agama yang setingginya tidaklah pantas berlaku 
demikian. 

Sayalah orang yang terlebih dahulu bersyukur kerana 
beliau berkata di atas nama dirinya sendiri. Kerana kalau dia 
berkata di atas nama beliau sebagai mufti, maka tulisan ini 
akan lain jadinya. Kalau beliau berkata di atas namanya sebagai 
mufti nescaya satu dari antara hadis yang akan saya bawakan 
dalam keterangan ini ialah: 


an Sisi de Sai 


Yang bererti “yang seberani-berani kamu berfarwa 
ialah yang seberani-berani kamu masuk ke neraka.” 


Dan saya salinkan pula perkataan Shahnon bin Said: 


“Orang yang berani-berani berfatwa ialah orang 
yang paling , picik ilmunya." 


Dan jika pada suatu waktu saya dilapangkan Tuhan dapat 
berjumpa dengan beliau dau menghadap wajahnya, saya akan 
tetap berlaku hormat. 


| Pertama, kerana beliau orang yang yang alim lagi salih, 
Kedua, kerana beliau orang tua, 
Ketiga, kerana beliau daripada ahun bait, adanya. 


Sudah terbiasa di dalam hidup dan pergaulan hidup. 
Kadang-kadang fikiran bersamaan pada satu masalah dan kelak 
kemudian hari berselisih di dalam masalah yang lain dan 
kemudian bersamaan pula. Itulah alamat bahawa kita berfikir. 
Itulah sebabnya perselisihan demikian jangan dimasukkan ke 
dalam rongga,hati dan jangan menjadikan dendam, kerana 
masih satu masalah pokok yang kita tidak pernah berselisih, 
iaitu bahawa kita adalah umat yang satu. Dan kita tidak pernah 
berselisih, iaitu bahawa kita adalah umat yang satu. Dan kita 
udalah hamba Allah yang dijadikan Tuhan bersama-sama dengan 
jin buat beribadat kepada-Nya! 3 


Maka bagaimana pun perselisihan pendapat di antara umat 
Islam, namun Nabi Muhammad inasih tetap menyatakan 
bahawa semuanya adalah umatnya! 


ba Si 

Telah selesai saya menulis risalah kecil ini, yang saya 
mulai pada hari Ahad, 17 Muharam tahun 1378, bersetuju 
dengan 3 haribulan Ogos 1958. Dan selesai pada hari Jumaat 
22 haribulan Muharam 1378 bersetuju dengan 8 Ogos 1958, 
di Jakarta, ibu kota Republik Indonesia. 


Saya ucapkan alhamdulillah pada permulaan dan 
penyudahannya dan saya mohonkan ampun kepada Allah pada 
kesalahan dan kekhilafannya, dan saya ucapkan selawat serta 
salam atas pesuruh dan utusan-Nya Nabi Muhammad yang tidak 
ada lagi nabi atau rasul sesudahnya. Demikian juga atas 
keluarganya yang mengikuti akan sunahnya dan segenap 
sahabatnya. 


Wassalam. 


1 14 Dal De lamie 


